PU Syed Ajak Berhimpun Bantah Konsert Blackpink Di Kuala Lumpur

Jika sebelum ini menggesa untuk membantah konsert Billie Eilish, kali ini pendakwah bebas, PU Syed mengusulkan untuk membantah konsert kumpulan Kpop, Blackpink pula.

Tegas dengan pendiriannya, PU Syed turut merancang untuk mengadakan himpunan bantahan sekiranya konsert itu masih diteruskan dijangka pada Mac tahun hadapan.

“Kerajaan wajib halang kumpulan ini dari jejak kaki mereka ke bumi Malaysia atau kami akan usahakan untuk buat himpunan bagi membantah kehadiran mereka ini,” katanya.

Menerusi satu perkongsian di Instagram, PU Syed berkata dia bimbang jika konsert tersebut boleh merosakkan akhlak dan kehadiran kumpulan itu perlu dihalang untuk menyelamatkan akidah umat Islam.

“Mac 2023 bukan lama lagi, mula dari sekarang gerakan ntuk halang mereka ini. Keselamatan akidah dan akhlak umat Islam perlu dijaga.  Jika orang kafir di Malaysia ini yang ‘selok’ sangat nak berhibur, silakan pergi ke Korea atau kemana sahaja tapi jangan di Malaysia,” tulisnya.


Netizen Mengucap Tengok Penampilan Eyka Farhana Nampak Pusat

Sebelum ini Eyka Farhana pernah ditegur peminat kerana dikatakan berpakaian terlalu seksi, bagaimanapun pelakon itu berkata dia lebih selesa menjadi diri sendiri.

Terbaru, perkongsian Eyka sekali lagi menjadi perhatian apabila memuat naik video memperagakan pakaian jenama terkemuka, Calvin Klein.

BACA: Gambar Seksi Diambil Sebelum Ramadan, Eyka Farhana Terpaksa Post Sebab Kerja

Menerusi vdeo dikongsikan Eyka menggayakan singlet pendek menampakkan sebahagiaan badannya namun memakai jaket di luar.

Seperti sudah dijangka, perkongsiannya itu mengejutkan ramai apabila ada netizen mengatakan pemakaiannya itu keterlaluan dan tidak sopan bagi wanita beragama Islam. Tidak kurang juga, ada yang mengatakan pelakon itu semakin seksi jika dibandingkan sebelum ini tidak seperti itu.

Meskipun ramai yang mengecam namun ramai rakan artis memuji kecantikan pelakon itu serta ada segelintir netizen mendoakan agar  diberikan hidayah.

Terdahulu, Eya berkata dia memilih cara penampilan mengikut keselesaan dan bukan kerana kehendak orang. Malah, katanya lagi penampilannya tidaklah terlalu seksi.


Anda Rasa Dah Cukup Selamat Ke Keselamatan Dalam Talian Bagi Anak-anak?

Mak ayah mana yang tidak bimbang tentang keselamatan dalam talian anak-anak kan? Mana taknya kadang-kadang kesibukan kerja membuatkan amak ayah terleka untuk ‘menjengah’ sekejap apa yang anak-anak buka dan tengok dalam smartphone, tablet atau komputer riba tu.

Dengan teknologi dan internet yang semakin menjadi ‘makanan’ anak-anak sekarang ini, mak ayah patut ada perasaan risau akan keselamatan dalam talian anak-anak. Zaman sekarang ini lain dr lain, budak-budak banyak exposed dan kadang-kadang dorang ni terlalu advanced. Jadi jangan ambil mudah ye.

Anda tengoklah sendiri perkongsian salah seorang guru, Nana Dayana di akaun TikToknya berkenaan anak muridnya ini.

Risau kan? Hmm…Apa yang mak ayah perlu buat? Pada pendapat kami, mak ayah patut kerap untuk membuat pemantauan anak-anak. Nak sekarang ni pula, belajar pun melalui dalam talian tau. Entah betul ke tidak dorang buka benda yang betul tu. Haih, risau kadang-kadang!

Anda mungkin menganggap guru-guru yang perlu mendidik anak-anak, akan tetapi tanggungjawab ini mak ayah yang perlu ambil berat. Perbualan dengan anak-anak yang perlu dilakukan mak ayah sebabnya anak-anak lebih lama ‘terdedah’ di rumah berbanding sekolah. Setuju tak?

Anda jangan risau, anak-anak anda boleh ikut beberapa Petua Keselamatan CyberSAFE dari CyberSecurity Malaysia ini bagi membantu dorang dalam talian.

Mak ayah ‘wajib’ terangkan tentang petua ini dengan anak-anak di rumah ye. Sambil minum petang pun boleh gais.

a. Anak-anak sentiasa perlu patuhi peraturan keluarga anda untuk Internet – mak ayah ada untuk memastikan anda berseronok dan kekal selamat dalam talian.

b. Anak-anak jangan sesekali melakukan apa-apa yang boleh merugikan wang keluarga melainkan mak ayah anda ada untuk membantu anda melakukannya.

c. Mak ayah perlu diberitahu dengan segera jika anak-anak ada membaca apa-apa di Internet yang membuat tidak selesa.

Anda perlu ingat, internet ialah komuniti sebenar orang yang disambungkan ke komputer, jadi anak-anak perlu anggap orang yang tidak dikenali di Internet ini sebagai orang asing yang dorang jumpa di jalan.

Sebelum anak-anak melayari Web, dorang harus mengikuti langkah-langkah ini untuk membantu meningkatkan keselamatan komputer.

a. Jangan berikan maklumat tentang diri anda seperti nama keluarga, nombor telefon, tempat tinggal anda atau tempat anda bersekolah – tanpa bertanya kepada ibu bapa anda terlebih dahulu.

b. Jangan sekali-kali menghantar e-mel gambar diri anda kepada orang yang tidak dikenali.

c. Jangan sekali-kali memberikan kata laluan anda, kecuali kepada orang dewasa yang bertanggungjawab dalam keluarga anda.

d. Jangan isi borang dalam talian tanpa berunding dengan ibu bapa anda. Terdapat laman web yang mencari maklumat peribadi dan menggunakan maklumat ini untuk tujuan komersial/berniat jahat.

Jika seseorang mengatakan sesuatu kepada anda, menghantar sesuatu kepada anda atau anda melihat sesuatu yang membuat anda tidak selesa, jangan melihat sekeliling atau meneroka; dapatkan ibu bapa anda – mereka tahu apa yang perlu dilakukan.

Tidak semua yang anda baca atau lihat dalam talian adalah benar. Anda digalakkan untuk memaklumkan ibu bapa anda jika anda tidak pasti.

Membuat rancangan untuk bertemu rakan Internet anda dalam kehidupan sebenar biasanya merupakan idea yang tidak baik – keadaan orang dalam kehidupan sebenar mungkin berbeza daripada cara mereka berada dalam talian. Jika anda memutuskan untuk melakukannya, minta Ibu atau Ayah anda membantu membuat rancangan dan pergi bersama anda.

Jangan aturkan pertemuan secara bersemuka dengan seseorang yang anda temui di Internet tanpa kebenaran ibu bapa.

Jangan buka e-mel, fail atau halaman Web yang anda dapat daripada orang yang anda tidak kenali atau percayai.

Jangan sekali-kali membalas mesej daripada syarikat yang meminta maklumat keselamatan termasuk kata laluan, log masuk akaun.

Jangan buka e-mel daripada orang yang anda tidak kenali. Anda juga harus diberitahu untuk tidak membuka lampiran dalam e-mel, walaupun daripada seseorang yang mereka kenali, melainkan anda telah memintanya secara khusus.

Anda perlu ingatkan anak anda bahawa apabila gambar mereka dipostkan ke dalam media sosial atau teks, email yang dihantar, maklumat tersebut tinggal dalam talian selama-lamanya.

Walaupun dorang mungkin sudah memadamkan maklumat tersebut dari akaun mereka, rakan, kawan kawan dan rakan rakan-rakan dorang yang lain mungkin masih mempunyai gambar atau e-mel dalam peti masuk mereka atau pada akaun media sosial mereka. Bahaya tu.

Jadi jangan terlambat. Kongsikan petua yang kami berikan di atas tadi untuk anak-anak hari ini. Jangan tunggu!

Untuk tahu dengan lebih sumber mengenai keselamatan siber yang dapat membantu anda serta ahli keluarga, sila layari laman web CyberSecurity Malaysia untuk mendapatkan maklumat lanjut.


Anjur Majlis Agama, Neelofa Terharu Jasmine Suraya Turut Hadir

Selebriti popular, Neelofa meluahkan rasa terharu apabila majlis ilmu yang dianjurkannya untuk rakan artis mendapat sokongan ramai.

Memetik BH Online, Neelofa turut terharu apabila pelakon bukan Muslim iaitu Jasmine Suraya turut hadir untuk belajar mengenai agama Islam.

“Sangat mengejutkan apabila rakan artis bukan Muslim seperti Jasmine menyatakan hasrat mahu hadirii majlis ilmu. Dia mahu datang kerana ingin tahu mengenai Islam.

“Jasmine jadi orang terakhir yang meninggalkan majlis. Itu majlis ilmu pertama yang dihadirinya. Kebetulan pada penghujung majlis, ustazah menyebut kisah orang bukan Muslim yang ada masalah keresahan (anxiety) dan disuruh berzikir pada Allah.

“Alhamdulillah, rezeki dia (Jasmine) berpeluang hadir majlis itu. Saya berbesar hati menjemput Jasmine. Rasa berbunga-bunga hati apabila dia mahu sertai,” katanya.

Dalam pada itu, Neelofa terharu kerana majlis ilmu yang dianjurkannya mendapat sambutan baik kerana pada awalnya dia mengakui bimbang jika mengguris hati sesiapa.

“Sebenarnya, saya segan ajak orang. Saya fikir apakah tetamu mahu atau tidak datang. Saya takut singgung perasaan mereka, tetapi, Alhamdulillah semua sambut baik jemputan saya.

“Malah, rakan artis tidak bertudung berterima kasih saya menjemput dan mahu datang lagi. Sebenarnya, mereka perlukan orang lain untuk bantu dan bimbing, cuma tidak tahu di mana hendak mula,” katanya.

Dalam pada itu, Neelofa berkata dia berhasrat untuk menganjurkan majlis ilmu untuk rakan rakan artis sebulan sekali serta merancang untuk mengadakan majlis lebih besar untuk orang ramai.

“Saya terfikir mampu melakukannya tetapi kenapa tidak buat. Saya mahu mulakan dengan majlis pengenalan kepada Rasulullah SAW. Saya akan bagi tarikh dan masa, tinggal datang sahaja. Tidak perlu bayar atau sahkan kehadiran dan sebagainya,” katanya.


Usop Syukur Isteri Akhirnya Bertudung

Sering mengingatkan tentang kewajipan menutup aurat, penyanyi Usop meluahkan rasa syukur isterinya, Nur Fatihah akhirnya mula bertudung.

Memetik mStar Online, Usop berkata isterinya melakukan perubahan itu perlahan-lahan dengan memakai turban sebelum ini namun kini sudah bertudung penuh.

“Sekitar empat bulan lalu saya pernah cakap kepada isteri, jika mahu dimurahkan rezeki kenalah jaga penampilan termasuk menutup aurat. Sejak daripada itu, dia mula berubah sedikit demi sedikit.

“Saya terharu apabila isteri berusaha ke arah itu malah dia banyak membeli tudung untuk dipakai. Awal dulu dia hanya pakai turban sekarang dah bertudung penuh,” katanya.

Gembira dengan penghijrahan isterinya itu, namun dia bimbang jika bidadarinya itu diuji dan memilih untuk kembali tidak bertudung satu hari nanti. Malah, Usop sentiasa mendoakan agar hati isterinya sentiasa kuat serta kekal istiqamah dalam berhijab.

“Gembira tapi ada juga rasa bimbang kalau hatinya diuji dan kembali kepada imej asal. Sebab itu saya cukup takut nak beri komen jika lihat mana-mana selebriti yang buka tudung kerana bimbang terkena batang hidung sendiri.

“Gambar-gambar isteri tidak bertudung pun saya akan padam, cuma ambil masa sikit sebab terlalu banyak,” katanya.

Terdahulu, Usop dan Fatihah mendirikan rumah tangga pada 4 Februari lalu. Pasangan itu bakal menimang cahaya mata sulung tidak lama lagi.


Azhar Sulaiman Dah Buntu Nak Nasihat Anak

Sebut saja nama Kasih Iris Leona, sememangnya ramai yang mengenali anak kepada pelakon Azhar Sulaiman itu yang sinonim dengan imejnya yang seksi sehingga menimbulkan rasa kurang senang netizen.

Menerusi satu perkongsian di Instagram, Azhar turut mengakui sudah buntu untuk menasihati anak gadisnya itu yang sering mencetuskan kontroversi.

BACA: Seluar Anak Azhar Sulaiman Ketat Sangat, Netizen Kata Nampak Bentuk Tak Sepatutnya

Difahamkan, Azhar berkongsikan perkara itu menerusi satu perbualan bersama rakan pelakon Aida Aris yang diterjemah dalam bentuk dialog.

Menurut Azhar, dia sudah menasihati anak gadisnya itu namun semakin menjadi-jadi dan setiap hari membuatkan dirinya ‘panas bontot’ dengan isu Leona.

Aida turut memberi cadangan kepada Azhar untuk menggunakan kehebatannya sebagai pelakon untuk melembutkan hati anaknya, namun Azhar berkata pasti dia akan dikenakan semula.

“Kau cubalah slow talk dengan dia. Kau berlakonlah sedih sikit and cakap sampai hati you buat kat Daddy macam ni. Gunakan skil lakonan kau tu untuk pujuk dia,” kata Aida.

“Hmmmmm mana mau nyer kang dia cakap balik…. ‘adakah awak sedang berlakon dengan saya sekarang?’ Penat!,” balas Azhar.

Perkongsian Azhar itu membuatkan ramai terhibur dengan perbualan tersebut. Dalam pada itu, ramai yang meminta Azhar untuk terus berdoa buat anak gadisnya agar dilembutkan hati untuk mendengar nasihat.


“Saya Rasa Seperti Perkahwinan Pertama” – Mas Idayu

Bakal menjalani sesi fotografi pra perkahwinan di Avani Sepang Resort esok, penyanyi, Mas Idayu berkata dia merasakan seperti pernikahan kali pertama kerana tidak pernah melalui sebelum ini pada perkahwinan terdahulu.

Memetik Harian Metro, Mas Idayu berkata dia tidak sangka berpeluang untuk menikmati kehidupan lebih bahagia pada usianya sekarang yang sudah mencecah 50 tahun.

“Sebabnya, saya dapat rasakan yang ini (perkahwinan kedua) seperti saya tidak pernah merasakannya selama 15, 16 tahun yang lalu. Jadi, saya rasa ‘pre-wedding ini dulu-dulu pun tak pernah ada, persandingan dulu pun tak pernah ada.

“Jadi, sekarang ini adalah saya rasa seperti perkahwinan pertama saya yang tak pernah berlaku setelah 15, 16 tahun yang lampau,” katanya.

Semalam, Mas Idayu mengumumkan bakal bernikah dengan lelaki pilihan hati yang juga Penerbit Eksekutif TV3, Muhammad Sufian pada 16 September ini.

Perkahwinan pasangan itu juga turut mendapat tajaan bernilai RM7 juta dan bakal pengantin itu bakal berbulan madu ke Santorini, Greece, selama dua minggu selepas majlis selesai.


Mimi Fly Balik Kampung Kekasih Di AS, Dapat Gelaran Rihanna Malaysia

Selepas lima tahun menjanda, penyanyi Mimi Fly mengakui sedang menjalin hubungan cinta dengan seorang lelaki kulit hitam yang  juga merupakan seorang doktor pakar tulang belakang dikenali sebagai Antonio Rozier.

Baru-baru ini, Mimi dikhabarkan pulang ke kampung halaman kekasihnya di Dallas, Texas, Amerika Syarikat.

Menerusi entri itu, penyanyi berusia 36 tahun itu tidak lokek memuat naik gambar bersama kekasihnya serta momen ketika bersiar-siar di negara tersebut.

Perkongsian Mimi itu mendapat pelbagai reaksi daripada netizen yang tumpang gembira melihat kebahagiaan penyanyi itu bersama kekasihnya. Malah, ada segelintir netizen menggelarkan Mimi seperti penyanyi popular antarabangsa iaitu Rihanna.

Sebelum ini, Mimi mengaku menjalin hubungan dengan jejaka itu sejak dua tahun lalu. Ujarnya lagi, dia tidak rasa takut berkawan dengan lelaki kulit hitam serta mengatakan kekasihnya itu banyak memberi sokongan kepadanya untuk jadi manusia lebih baik.

Terdahulu, Mimi pernah mendirikan rumah tangga dengan Mohd. Firdaus Hajar pada 16 Mei 2015 namun pasangan tersebut bercerai pada November 2017.


Noh Hujan Selamba Catwalk Di KLFW Sambil Pegang Rokok

Umum mengetahui, penyanyi Noh Hujan dan Mizz Nina mengumumkan perceraian mereka pada Ogos lalu dan kini masing-masing membawa haluan sendiri.

Selepas mengumumkan perceraian, Noh tetap meneruskan kerjaya seni seperti biasa. Terbaru, penampilan Noh di pentas KLFW menjadi perhatian ramai.

BACA: Diva AA Anggap Perpisahan Mizz Nina & Noh Salleh Sebagai Trend Artis

Noh Hujan buat penampilan di Show Super Sunday di KLFW2022. Ala ala bad bois gitu.

Menerusi video dikongsikan di aplikasi Tiktok, Noh memperagakan jenamanya Hikari. Namun, apa yang menjadi bualan Noh selama berjalan sambil memegang rokok.

Ketika di awal kemunculan, Noh juga menyebut, ‘kau pergi mampus.. kau mampus’ sambil jari menunding pada penonton yang hadir.

Diruangan komen, rata-rata netizen terkejut dengan tindakan Noh itu yang dikatakan tidak wajah dipertontonkan kepada umum.

Menurut netizen, meskipun rokok tersebut tidak dibakar namun ianya kurang sopan. Namun, ada juga netizen mendakwa inilah Noh yang sebenar dan inilah jiwanya.


Ifa Raziah Mohon Maaf, Enggan Cetus Kontroversi Lagi

Sejak minggu lalu hangat diperkatakan mengenai Ifa Raziah dan lebih mengeruhkan keadaan apabila penyanyi itu mengeluarkan kenyataan yang menimbulkan rasa kurang senang netizen.

Memetik Harian Metro, Ifa membuat permohonan maaf dalam program Terpaling Juara  malam tadi dan enggan memanjangkan kontroversi terpalit dirinya.

BACA: “Buat Live Solat, Memang Saya Nak Menunjuk” – Ifa Raziah

“Secara eksklusifnya, hari ini, saya buat permohonan maaf secara langsung. Saya mohon maaf kepada seluruh umat manusia, tak kira di mana anda berada dan saya memaafkan juga orang-orang yang mengata saya.

“Memang niat saya, nak buat permohonan maaf ketika berada di pentas, tapi tak berkesempatan. Jadi, dapat buat di belakang pentas pun, tak apa. Alhamdulillah, ia dapat ditonton seluruh rakyat Malaysia yang menonton dan saya berharap, benda ini tidaklah berpanjangan lagi,” katanya.

Menurut Ifa lagi, permohonan maaf itu adalah ikhlas dari hatinya dan tidak langsung didesak oleh mana-mana pihak.

“Semua atas hati saya sendiri. Saya datang hari ini, nak cari rezeki. Pada saya, maaf itu satu benda yang baik dan mungkin ada hikmahnya. Tak perlu nak ego atau apa.

“Bila saya fikir yang saya pun dah berumur, saya tak mahu orang membenci saya. Kalau orang benci kita, rezeki itu macam tersekat-sekat dan macam tak ada rahmat,” katanya.

Dalam pada itu, Ifa berkata dia akan lebih berhati-hati selepas ini serta mengambil pengajaran di atas apa yang berlaku. Ujarnya, sebagai manusia dia juga tidak terlepas dari melakukan kesilapan.

“Saya dah lali dengan benda ini, tapi, sebagai manusia yang lemah dan buat kesilapan, kita kena lalui benda ini dan menjadi lebih matang.

“Di masa akan datang, kalau ada jemputan persembahan atau apa, sebab kita dah tahu orang tak suka, kita tak perlu muat naik apa-apa (ke media sosial),” katanya.


“Saya Memang Tak Boleh Berpisah Dengan Instagram” – Aliff Syukri

Sebelum ini, usahawan sensasi Datuk Aliff Syukri memaklumkan mahu undur diri dari media sosial selepas dikecam teruk, namun dia hanya mampu bertahan kurang seminggu apabila kembali mempromosikan lagu terbarunya, Baby Sayang.

Memetik Harian Metro, Aliff menafikan kaki drama semata-mata untuk meraih perhatian ramai. Aliff mengakui dia tidak boleh berpisah dengan Instagram dan hanya mampu bertahan tidak lebih empat hari tanpa media sosial itu,

BACA: Aliff Syukri Nak Duet Dengan Siti Nurhaliza, Awie, Jamal Abdillah & Anuar Zain

“Bermain Instagram adalah hobi saya dan sebenarnya saya memang tak boleh berpisah dengannya (Instagram). Saya hanya mampu bertahan selama empat hari saja dan saya berasa sunyi apabila tidak membuka media sosial.

“Ketika itu (pengumuman), saya terasa hati dan tak boleh terima apa yang emak saya katakan kerana ia amat mengaibkan dan menghina diri saya. Jadi, air mata keluar dan saya kata, tak apalah aku ‘left’ semuanya (dari media sosial).

“Tapi, saya tak kata pun sampai mati atau selama-lamanya tinggalkan media sosial. Saya cuma kata, saya akan henti di sini, undur diri. Namun, saya hanya boleh tahan untuk empat hari saja tidak membuka media sosial, walaupun dah lari jauh-jauh dalam hutan, tepi pantai, namun tetap tak boleh,” katanya.

Kata Aliff lagi, dia hanya mahu bergelar penghibur namun segala usahanya tidak dihargai sebaliknya hanya kecaman dan cacian diterima daripada netizen. Dedah Aliff lagi, dia menerima tawaran untuk merakam tiga hingga empat lagu daripada syarikat rakaman.

“Orang kata suara saya macam itik lah, macam keldai, macam lembu, tapi saya tahu saya ada bakat itu dan peminat-peminat saya menanti-nantikan suara saya, lagu saya. Termasuk, saya ada dapat ‘offer’ tiga ke empat lagu daripada beberapa syarikat rakaman nak tandatangan kontrak dengan saya.

“Tapi saya ‘hold’ dulu sebab saya buat lagu sebagai hobi dan saya tahu saya penyanyi nombor satu. Sebabnya, lagu saya tak ada dapat nombor dua setakat ini di internet. Jadi, ke tepi ke tepi artis nombor satu nak jalan kerana saya terus maju ke depan,” katanya.

Dalam pada itu, Aliff menegaskan apa yang dilakukannya bukan untuk mencetuskan kontroversi serta mempersoalkan mengapa orang ramai tidak menerima dirinya sebagai penyanyi.

“Apa kurang saya, nak kata tak lawa, dah lawa. Nak kata hidung tak mancung, dah siap dah. Tapi, kenapa tak boleh terima bakat saya. Sejujurnya, semua yang saya lakukan bukan sebab gimik, cuma nak rakyat Malaysia terima bakat nyanyian saya,” katanya.


Everypony! Lekas Ajak Anak Korang Menari & Sertai Cabaran Comel Ini

Fuh, ini kalau menyanyi memang habis satu lagu ni, haha. Rancak gais lagu terbaharu untuk siri terbaharu kartun My Little Pony: Tell Your Tale ni. Best pula bila play banyak kali, sekali dengan mak ayah terikut-ikut menari dan menyanyi. Ye dak? Haha, comel betul!

Alang-alang anak anda menari tu, ajaklah dorang untuk sertai cabaran ‘My Little Pony Shake Your Tale’ ini.

Inilah masanya untuk menarik minat anak-anak serta nak mengasah bakat terpendam anak-anak anda tu. Mudah je gais. Anda follow je langkah yang akan kami berikan di bawah.

Cara masuk:
1. Rakam anak anda menari dengan jingle Poni-Oni menggunakan filter effect ‘My Little Pony Shake Your Tale’ di halaman Instagram @mylittlepony di profile dorang.

Nak shortcut, tekan je sini. Oh ya, anda juga dialu-alukan untuk menari bersama tau! Bila lagi nak tunjuk bakat anda tu, ahaks.

2. Kemudian, siarkannya ke Instagram Video atau Reels dengan hashtag #MyLittlePony #TellYourTale #ShakeYourTaleMY dan tag @MyLittlePony dan @HasbroMalaysia

3. Tag 2 rakan anda untuk menari dan pastikan akaun anda Public!

Itu sahaja, mudah dan menyeronokkan! Akan ada 23 pemenang yang akan dipilih untuk memenangi beberapa hadiah poni-tastic nanti! Good luck gais.

Jujur kami beritahu, kalau anda dinobatkan sebagai pemenang, anda bakal menikmati hadiah gempak ini! Pasti anak-anak anda happy.

Hadiah untuk Ratu Tarian (Pemenang Utama):
– NINTENDO Switch – Model OLED x1
– Barangan Eksklusif My Little Pony x1 (My Little Pony: A New Generation Sunny Starscout Movie Magic Playset; pek alat tulis My Little Pony; helaian stiker tatu; kertas mewarna)

Naib Johan Pertama x1
– Baucar Beli-belah AEON bernilai RM800 x1
– Barangan Eksklusif My Little Pony x1

Naib Johan Kedua x1
– Baucar Beli-belah AEON bernilai RM500 x1
– Barangan Eksklusif My Little Pony x1

Oh ya, anda jangan risau tak cukup masa sebabnya tarikh peraduan telah dilanjutkan! Peraduan akan tamat pada 31 Ogos 2022 jam 11:59 malam!

Pemenang akan dipilih, dan diumumkan pada penghujung September 2022 di halaman @HasbroMalaysia.

*Terma & Syarat dikenakan. Pemenang akan dipilih oleh panel hakim dan akan berdasarkan pergerakan tarian terbaik.

Sambil anda dan anak-anak menari tu, jom ambil mood bagi rancak sikit untuk menonton siri ‘My Little Pony: Tell Your Tale’ baharu di YouTube dalam bahasa Inggeris dan Melayu tau.

Kalau anda nak tahu, My Little Pony: Tell Your Tale ini versi 2D tau. Ee, geram betul tengok sebab comel sangat.

Banyak episod menarik yang anak-anak anda boleh catch-up nanti! Saksikan pengembaraan 5 sekawan iaitu Sunny, Hitch, Izzy, Pipp dan Zipp! Jangan lupa tau dan good luck juga untuk masuk peraduan ni nanti.


Majlis Kahwin Mas Idayu, Sufian Dapat Tajaan RM7 Juta

Penyanyi dangdut, Mas Idayu mengumumkan bakal diijabkabulkan dengan lelaki pilihan hati yang juga Penerbit Eksekutif TV3, Sufian Isa pada 16 September depan.

Memetik Harian Metro, majlis pernikahan Mas Idayu dan Sufian itu juga turut mendapat tajaan mencecah RM7 juta dan bakal mencipta rekod dalam Malaysia Book of Records. Menurut Mas Idayu, apa yang penting baginya adalah kebahagiaan dalam perkahwinannya itu.

“Saya memang tak sangka, ia ‘tular’ begini. Hingga saya dan bakal suami ada terfikir juga, siapa Mas Idayu dan Sufian Isa ini yang berita hubungan kami mampu jadi tular dan banyak pihak berminat nak beri tajaan.

“Apapun, saya sebenarnya tak fikirkan sangat nilai tajaan perkahwinan yang mencecah RM7 juta ini. Apa yang saya fikirkan adalah macam mana nak melalui kehidupan bersama dengan pasangan selepas sekian lama saya tidak melaluinya. Saya lebih fikirkan semoga dapat jalani kebahagiaan dalam perkahwinan kedua ini sampai akhir hayat,” katanya.

Dalam pada itu, Mas Idayu berkata bakal suaminya yang memilih tarikh 16 September untuk diijabkabulkan kerana mudah untuk penyanyi itu mengingati tarikh tersebut.

“Jadi, tarikh 16 September nanti, semua orang cuti kerana Hari Malaysia dan mudah juga saya nak ingat. Sebabnya, saya ini susah nak ingat tarikh. Tapi, saya setuju bila Sufian bagi tarikh ini, sebab senang nak ingat saja,” katanya.

Sementara itu, Mas Idayu memaklumkan majlis pernikahannya bakal diadakan di Magica Quill City, Kuala Lumpur, jam 9 pagi diikuti dengan majlis resepsi yang diadakan pada sebelah malam.

Terdahulu, Mas Idayu pernah mendirikan rumah tangga dengan pelakon Aman Graseka pada 1997, namun bercerai pada 2006. Pasangan itu dikurniakan seorang anak perempuan Nur Dayini Asyiqa kini berusia 25 tahun.


“Suara Aliff Syukri Sumbang, Keluar CD Pun Belum Tentu Ada Yang Beli” – Mokhzani Ismail

Pengarah Muzik RTM, Datuk Mokhzani Ismail mengakui nyanyian usahawan sensasi, Datuk Aliff Syukri menerusi lagu Baby Sayang bersama Baby Shima itu berbunyi sumbang.

Memetik laporan Harian Metro, Mokhzani turut mengulas suara Baby Shima tiada masalah serta mengatakan muzik lagu tersebut simple namun bermasalah pada nyanyian sahaja.

BACA: Aliff Syukri Nak Duet Dengan Siti Nurhaliza, Awie, Jamal Abdillah & Anuar Zain

“Lain kali panggil orang yang ada ‘telinga’ jaga vokal. Bukan kita tak mahu tolong. Kira okeylah keseluruhannya nak juga dia menyanyi, tapi itulah kena ambil tindakan sebab nak keluar radio tak semudah itu.

“Kita pun bukan tak nak berkompromi soal ini. Lagu ini ‘simple’ dan muzik pun okey. Sesuai dengan konsep, cumanya masalah pada nyanyian.

“Baby Shima tiada masalah tapi nyanyian Datuk nak lagi kena berlatih. Okeylah setakat keluar YouTube ada 813,000 tontonan kiranya banyak. Cukuplah setakat itu,” katanya.

Menurut Mokhzani lagi, tular atau ‘trending’ bukanlah penentu kualiti sesebuah lagu. Namun, beliau tidak menganggap ia mengganggu industri muzik .

“Sebenarnya pendengar suka mendengar, termasuk saya nak dengar apa yang tak kena. Memang tak kena kerana selalunya juri cari benda yang salah dalam nyanyian, tapi yang ini nak cari ‘part’ yang betul pun tak jumpa.

“Kalau dia masuk radio dan keluar di kaca TV lainlah. Kalau dia keluar fizikal CD pun belum tentu ada yang beli,” katanya.

Dalam pada itu, Mokhzani menjelaskan Aliff mempunyai banyak kelemahan serta tidak sepadan dengan suara suara Shima yang disifatkan sempurna.

“Padahal boleh perbetul macam-macam teknik boleh diguna. Memang Baby Shima sempurna tapi sempurna dia terlalu ‘perfect’ untuk Aliff sampai akan dengar dia punya ‘pitching’ nampak keterlaluan larinya.

“Boleh lagi diperbetulkan, tapi tak tahulah penerbit ambil sikap, mungkin silap-silap Datuk ini pun kena kelentong dengan penerbit. Dia kata okey dah tu okey. Dia pun tak tahu apa, kata okey.

“Suara tak sepadan dengan suara Baby Shima. Ya Allah dengar baliklah. Padahal senang saja. Aduii tak tahu nak kata,” katanya.

Sementara itu, Mokhzani berkata tiada masalah unutk Aliff merakamkan lagu namun kenyataannya menggelarkan dirinya artis nombor satu tidak boleh diterima ramai.

“Sebenarnya banyak lagu sebegini dalam YouTube, tapi sebab dia Aliff Syukri dan dia seakan-akan mendabik dada dengan kenyataan artis nombor satu, itu yang orang tak boleh terima,” katanya.


“Saya Tak Pernah Terdetik Rasa Rindu Dengan Penampilan Lama” – Zizi Kirana

Kini tampil berhijrah ke arah lebih baik, penyanyi Zizi Kirana berkata dia pernah rindukan penampilan lamanya sebaliknya sentiasa beringat untuk kekal istiqamah.

Memetik Kosmo, Zizi mengakui perkara paling sukar adalah untuk mencari kekuatan supaya dapat berpegang kepada niat selepas berhijab sejak setahun lalu.

BACA: “Saya Tak Akan Nyanyi Lagu Lama Yang Tidak Seiring Dengan Imej Sekarang”

“Saya tidak pernah terdetik pun rasa rindu (penampilan lama). Saya nekad, memang terus berdoa untuk kekal penampilan sekarang. Cuma bagi saya jangan sebab kita nak berhijrah kerana orang lain.

“Sebenarnya nak istiqamah itu yang paling susah untuk dilakukan. Sebab itu ketika awal-awal pasang niat untuk bertudung, saya buat secara perlahan-lahan. Bukan drastik. Saya mulakan ketika bulan Ramadan.

“Kiranya saya praktikkan supaya perubahan tersebut tidak terlalu mengejut untuk diri sendiri. Macam sekarang apa-apa persalinan yang saya pakai, saya akan tengok dulu sama ada sesuai atau tidak,” katanya.

Dalam pada itu, Zizi turut berharap masyarakat diluar sana tidak berterusan mengecam individu yang kembali tidak bertudung tetapi mendoakan mereka. Malah, Zizi meluahkan rasa simpati dengan ujian yang dilalui mereka sehingga  membuat keputusan tersebut.

“Saya rasa kasihan kerana kita tidak tahu apa yang mereka hadapi. Apakah dugaan sampai ada yang terpaksa berbuat sedemikian. Saya percaya itu satu keputusan yang berat. Tapi saya nak komen lebih-lebih pun tak boleh. Kalau terjadi kepada diri sendiri bagaimana?

“Saya pun tak pasti perjalanan hidup saya nanti. Kita tak berada dalam kasut mereka. Jadi lebih elok kalau kita doakan yang baik-baik saja,” katanya.


Netizen Sakit Mata Tengok Fesyen Pelik Masya Masyitah

Baru-baru ini, penyanyi Masya Masyitah ada memuat naik gambar bagi mempromosikan lagu barunya berjudul Simpanan.

Bagaimanapun, perkongsiannya itu menjadi bualan ramai apabila ramai yang kurang senang dengan cara pemakaiannya itu.

BACA: Masya Masyitah Berjaya Beli Rumah Kedua Pada Usia 21 Tahun

Menerusi foto itu, Masya dilihat memakai singlet merah jambu diluar serta baju dalam lengan panjang putih di dalam yang dikatakan tidak sesuai untuk wanita bertudung.

Diruangan komen, netizen berkata meskipun ada baju di dalam namun ianya tidak sopan untuk mereka yang berhijab.

Tidak kurang juga, ada yang mengatakan seram melihat penampilan Masya sekarang dan lebih sukakan pemakaiannya dahulu yang lebih sopan.

Dalam pada itu, ada yang menyangka Masya sudah mendirikan rumah tangga dengan jejaka dalam gambar tersebut. Bagaimanapun, difahamkan lelaki itu merupakan pelakon, Hon Kahoe yang sebelum ini pernah membintangi filem Talentime dan telefilem Senafas Rindu.


“Katalah Apa-Apa Saya Tak Terasa, Memang Suara Saya Sedap” – DSV

Nampaknya, makin menjadi-jadi apabila ramai founder produk tampil dengan single mereka meskipun dikecam teruk serta didakwa merosakkan industri muzik tanah air.

Termasuklah, usahawan sensasi, Datuk Seri Vida yang dikecam teruk apabila tampil dengan kenyataan suaranya sedap.

BACA: “Jangan Kaitkan Saya Pasal Hadiah Tanah, Saya Tiada Kaitan” – DSV

Menerusi satu video bersama Iqbal Zulkefli baru-baru ini, Vida menafikan dakwaan mengatakan founder produk merupakan perosak industri muzik.

“Masuk bakul angkat sendiri. Biasalah orang-orang kayangan kat Malaysia puji diri sendiri. Bila netizen tegur salah netizen pula nanti,” kata seorang netizen.

“Cakaplah apa kat depa pun depa takkan terima realiti. Orang banyak duit ini semua benda betoi dan elok yang depa buat dan ada walaupun sebaliknya.

“Tahniah la kat ‘followers’ yang sentiasa ‘support’ golongan camni supaya depa lagi bertambah bangga pada diri,” tulis netizen lagi.

Dalam pada itu, Vida berkata dia tidak terasa dengan kecaman yang dilemparkan netizen terhadapnya serta turut mempertikaikan kredibiliti penyanyi dahulu.

“Suara saya sedap. Katalah apa-apa saya tak terasa. Memang suara saya sedap. Penyanyi dulu pun memang bukan bersuara sedap. Menyanyi satu, dua lagu kemudian dia menjadi bertambah baik. Saya juga begitu,” katanya.


Tawar RM100,000 Pun Joe Flizzow Tak Akan Buat Lagu Untuk Founder Produk

Sejak kebelakangan ini, semakin ramai pula founder produk dan juga TikToker muncul dengan single mereka semata-mata untuk tujuan marketing. Malah, golongan ini juga tidak seolah serik meskipun dikecam.

Memetik mStar Online, penyanyi rap Joe Flizzow berkata dia tetap dengan pendirian tidak berminat untuk menghasilkan lagu untuk founder produk.

BACA: Awie Sedih Industri Muzik Dilacurkan Founder & TikToker Kemaruk Jadi Penyanyi

Menurut Joe lagi, meskipun dia diberi tawaran RM100,000 sekali pun dia akan menolak tawaran berkenaan.

“Saya akan kata tidak! Awak boleh tanya pengurus saya bahawa saya akan cakap tidak kepada duit yang banyak walaupun untuk RM100,000,” katanya.

Terdahulu, penyanyi Datuk Awie meluahkan rasa kecewa melihat founder produk dan TikToker muncul dengan lagu sendri serta menyifatkan tindakan mereka itu mersosakkan industri muzik.


Netizen Tak Keruan Zoey Rahman Tayang Ketiak Di TikTok

Baru-baru ini, perkongsian pelakon yang juga usahawan Zoey Rahman menjadi perhatian apabila memuat naik video menayang separuh badannya di aplikasi TikTok.

Menerusi video itu, Zoey dilihat tidak memakai baju namun meletakkan filter baju bagi melindungi badan namun tetap menampakkan separuh susuk badannya.

BACA: “Saya Lelaki Baik Bukan Buaya, Jangan Takut Berkawan Dengan Saya” – Zoey

Apa yang menjadi perhatian, rata-rata netizen tidak keruan dan meninggalkan komen apabila melihat bahagian ketiak aktor itu.

Rata-ratanya memuji ketiak Zoey sangat putih dan bersih serta membandingkqn tidak seperti segelintir lelaki lain yang tidak menjaga kebersihan.

Tidak kurang juga, ada wanita mengatakan gugur iman melihat Zoey serta ada yang berseloroh memanggil Zoey sebagai ‘daddy’.


Aliff Syukri Nak Duet Dengan Siti Nurhaliza, Awie, Jamal Abdillah & Anuar Zain

Meskipun nyanyiannya dikecam teruk serta didakwa perosak industri muzik tanah air, namun ia tidak mematahkan semangat usahawan kontroversi, Datuk Seri Aliff Syukri.

Memetik Harian Metro, Aliff meluahkan hasratnya untuk berduet dengan penyanyi nombor satu negara iaitu Datuk Seri Siti Nurhaliza.

BACA: “Semua Lagu Saya Trending, Sebab Tu Saya Berani Kata Saya Penyanyi Nombor 1”

“Saya berharap dapat berduet dengan Siti Nurhaliza. Kalau beliau (Siti Nurhaliza) lihat video ini, mungkin impian saya akan tercapai. Bagi saya, tak ada lagu saya yang tak ‘trending’ walaupun saya juga tak dapat sebarang anugerah,” katanya.

Aliff juga memberitahu teringin untuk berduet dengan Datuk Awie meskipun sebelum ini penyanyi itu turut menghentamnya. Malah, Aliff turut menyimpan impian berduet dengan Datuk Jamal Abdillah dan Anuar Zain.

“Saya minat lagu dia sebab dulu saya suka ‘feeling’ macam Ziana Zain,” katanya.

Dalam pada itu, Aliff berkata meskipun orang mencaci dirinya namun lagunya trending dan angka di YouTube tidak dapat ditipu. Aliff turut mendedahkan menerima tawaran untuk membuat persembahan.

“Saya berdiri ‘stand alone’ walaupun banyak selebriti keluarkan lagu, macam-macam cerita keluar, saya nombor satu. Ini membuktikan suara saya ada ‘value’, walaupun ada orang kata suara saya macam itik, suara macam lembu.

“Namun, Alhamdulillah, terima kasih kepada semua peminat saya yang setia bersama saya daripada satu lagu sampai 10 lagu dan saya juga ada dapat ‘offer’ untuk buat persembahan,” katanya.


Isteri Achey Jalani Pembedahan Buang Tiub Fallopian

Isteri kepada pelawak Achey Bocey iaitu Nor Hasanah Yahaya memaklumkan akan menjalani prosedur membuang tiub fallopian yang tersekat bagi membolehkan dia hamil.

Menerusi satu perkongsian di Instagram, Nur Hasanah atau lebih mesra disapa Anne berkata dia masukkan di wad semalam di sebuah pusat perubatan di Johor Bahru, untuk pemeriksaan lanjut.

“Pertama kali dimasukkan ke wad dan buat pembedahan. Selepas doktor buat pemeriksaan telur saya dan Achey tak ada masalah. Kemudian saya buat ujian hysterosalpingogram atau HSG. Doktor buat imbasan untuk melihat keadaan tiub fallopian Tube.

“Doktor cadangkan untuk buang tiub itu kerana ada masalah tersekat pada tiub. Saya relakan sebab dah lama kami menanti untuk mendapatkan cahaya mata,” tulisnya.

Dalam entri itu, Anne turtu memohon maaf jika ada salah dan silap serta memaklumkan Achey tidak dapat menemaninya di hospital kerana terlibat dengan program Muzikal Lawak Superstar 3.

“Saya minta maaf pada semua andai kata saya ada salah dan silap ya. Doakan semoga semuanya berjalan dengan lancar. Sedih berpisah dengan suami sebab dia ada Muzikal Lawak Superstar 3 tak dapat temankan saya,” tulisnya.

Achey mendirikan rumah tangga dengan Nor Hasanah Yahaya pada 2011. Pasangan itu mengambil seorang anak angkat, Tiara Zinnirah pada Mei 2018 yang kini berusia empat tahun.


Afdlin Shauki Kekok Sebut Bekas Isteri, Hati Belum Tertutup Untuk Kembali Rujuk

Selepas 25 tahun mendirikan rumah tanga, bekas isteri kepada pelakon dan pengarah Datuk Afdlin Shauki iaitu Datin Maria Christina Orow Abdullah mendedahkan mereka sudah bercerai sejak April lalu.

Memetik mStar Online, Afdlin berkata dia tidak pernah menutup pintu hatinya untuk kembali rujuk dengan bekas isteri namun menyerahkan kepada takdir.

“Saya tidak pernah tutup hati untuk kami kembali bersama namun saya serahkan semuanya kepada jodoh dan kuasa Allah. Selepas bercerai, kami tidak pernah berbincang tentang hal tersebut dan membiarkan keputusan yang dibuat sebelum ini.

“Sebelum lafaz talak di mahkamah, kami berpegangan tangan dan memohon maaf.  Kami berpelukan buat kali terakhir sebelum melafazkan cerai,” kataya.

Masih bekerjasama dalam berkarya, Afdlin berkata ia bukan satu masalah kerana dia dan bekas isteri sudah lama bersahabat baik. Namun, Afdlin mengakui kekok untuk menyebut bekas isteri apatah lagi sudah lama mendirikan rumah tangga.

“Sebenarnya rasa pelik apabila sebut dia sebagai bekas isteri. Kami sudah berkawan lama dan akan terus kekal begitu. Dia adalah sahabat dan pasangan dalam kerja penulisan.

“Tak pernah rasa kekok untuk bekerjasama walaupun sudah bercerai malah kami sambut raya bersama meskipun sudah bercerai.  Kami masih berkawan, cuma bezanya sekarang tidak lagi tidur sekatil,” katanya.

Dalam pada itu, Afdlin berkata  perasaan paranoid sepanjang pandemik antara sebab hubungan antara mereka mula renggang. Ujanrya, anak-anak menerima baik perpisahan tersebut.

“Ketika tempoh pandemik sebelum ini keluarga sya jadi terlalu paranoid kerana saya sering kerja di luar sedangkan mereka tidak keluar rumah. Saya sendiri tidak akan pulang ke rumah  selepas kerja jika ada masalah selesema. Itu antara faktor yang menganggu keluarga kami.

“Anak-anak merima baik perpisahan ini. Kami duduk bersama di bulan Ramadan untuk berbincang. Mereka memahami jika ini adalah keputusan yang membuatkan kami gembira,” katanya.

Afdlin dan Maria mendirikan rumah tangga pada 1997. Hasil perkahwinan mereka dikurniakan tiga cahaya mata, Mia Sara, Anaias dan Ileana Matin.


Nabil Ahmad Rugi RM2,540, Terlepas Tarikh Konsert Billie Eilish

Pasti ramai tahu semalam berlangsungnya konsert penyanyi antarabangsa, Billie Eilish di Stadium Nasional Bukit Jalil.

Rata-rata mereka yang ke konsert ‘Billie Eilish Happier Than Ever, The World Tour 2022’ itu teruja berkongsikan persembahan secara langsung itu meskipun ada cerita tak sedap didengar mengenai konsert berkenaan.

BACA: Nabil Ahmad Gembira Surau Impian Dalam Rumah Dah Siap Dibina

Namun, lain pula cerita pengacara dan pelawak Nabil Ahmad yang terduduk apabila menyedari sudah terlepas konsert berkenaan.

Hahaha, buat hal lah @nabilzira . Dia boleh pulak terlupa tarikh konsert @billieeilish . Dia ingat konsert tu ada 2 hari. ? #sharERA #3PagiERA #fyp

Difahamkan, Nabil sudah membeli lima keping tiket yang setiap satunya berharga RM508 untuk membawa isteri dan tiga anaknya ke konsert berkenaan.

Bagaimanapun, Nabil menyedari dia tersilap tarikh kerana menyangka konsert Billie Eilish itu akan berlangsung selama 2 hari iaitu pada 18 hingga 19 Ogos 2022. Turut kedengaran, Nabil menghubungi isterinya untuk memaklumkan mengenai perkara yang tidak disengajakan itu.

“Yang (panggilan isteri)! Billie Eilish tu semalam saja, mana ada hari ini. Awak tengok dekat tiket tu, 18 haribulan. Lailahaillallah.. Memang Allah tak izin, senang cerita,” katanya.

Video tersebut mendapat pelbagai reaksi daripada netizen yang berpendapat mungkin Allah melindungi pelakon itu daripada hadir ke tempat hiburan serta dari perkara lagha.


Anna Jobling Simpati Meerqeen Dikecam Netizen

Semalam, hangat diperkatakan apabila pelakon Meerqeen dikecam oleh netizen apabila tular videonya mencium dahi seorang pelawak Indonesia.

Bukan saja dicium oleh Meerqeen, malah pelawak terbabit turut membalas ciuman tersebut dengan mencium pipi pelakon lelaki berkenaan.

Memetik Harian Metro, aktres Anna Jobling simpati dengan Meerqeen yang dikecam teruk oleh netizen. Menurut Anna, ketika kejadian dia berada di lokasi tersbeut namun tidak perasan bila insiden itu berlaku.

“Saya memang berada di sana ketika itu, tapi saya tidak nampak apa yang mereka lakukan sebab keadaan di sana terlalu ramai.

“Walau bagaimanapun saya simpati dengan Meerqeen sebab dia bukan berniat tidak baik, cuma benda itu nak berlaku dan bukan sesuatu yang buruk. Malah kami mencipta banyak memori manis di sana.

“Kadangkala kita tak tahu apa yang bakal berlaku. Ditambah pula dengan perasaan teruja sepanjang berada di Indonesia,” katanya.

Dalam pada itu, Anna berkata dia sentiasa mengambil langkah berhati-hati terutama dalam pergaulan meskipun sukar untuk mengawal keadaan apatah lagi dikerumuni peminat.

“Ketika berada di Indonesia kebanyakan peminat wanita meminta izin untuk memeluk Meerqeen. Bagi saya itu adalah perkara yang patut dilakukan bagi menghormati dan menjaga batas.

“Namun kadangkala perkara itu terjadi di luar kawalan kerana berlaku dengan cepat dan tak sempat nak berfikir panjang. Ibaratnya tak sempat nak bernafas dan kemudian baru tersedar.

“Tapi saya akan sentiasa mengingatkan diri agar berhati-hati apabila membabitkan soal pergaulan ini sebab tidak mahu menerima kecaman teruk. Cuma saya mungkin beruntung sebab majoriti peminat adalah dalam kalangan wanita,” katanya.


Aktor Didakwa Rogol Gadis Bawah Umur, Suka Lalok Di Set Penggambaran

Tiada angin tiada ribut, hangat diperkatakan mengenai pelakon lelaki yang sedang meningkat  naik didakwa seorang kaki perempuan.

Memetik BOOM Malaysia, rata-rata mereka dalam industri seni juga dikatakan sudah masak dengan pelakon itu yang mengambil barang terlarang sampai lalok di set penggambaran.

“Dia ni kaki perempuan. Kaki rogol orang. Yang kenal je tahu perangai sebenar dia. Sebab tu isteri dia minta cerai,” kata sumber.

Malah, ada dakwaan mengatakan pelakon litu pernah ditangkap khalwat dengan gadis bawah umur sehingga jadi kes polis dan didakwa atas kesalahan rogol.

Pelakon itu ditahan selama beberapa hari sebelum diikat jamin oleh rakannya yang juga seorang selebriti terkenal.

Pelakon berkenaan dikatakan sudahpun berkahwin namun disebabkan sikap kaki perempuan si isteri tidak mampu bertahan dan akhirnya menuntut cerai.


Abang Sulung Uyaina Arshad Meninggal Dunia

Salam takziah buat pengacara dan pelakon Uyaina Arshad di atas pemergian abang sulungnya, Allahyarham Mohd Attaful Uziar yang meninggal dunia akibat serangan jantung, malam tadi.

Menurut suami Uyaina iaitu Raja Syahiran, Allahyarham meninggal dunia ketika berbasikal kira-kira jam 9 malam tadi.

Menerusi satu perkongsian di Instagram, Uyaina tidak menyangka abangnya dijemput Ilahi di usia muda. Lebih sebak, hari ini juga merupakan ulang tahun kelahiran ibunya namun diiringi dengan pemergian anak sulungnya.

“Baru semalam kami berjumpa. Makan, bersembang dan ketawa sama-sama .Macam-macam juga dia pesan. Dia risaukan adiknya nak bersalin. Rupa-rupanya dia yang pergi dulu.

“Baru semalam kami berjumpa. Makan, bersembang dan ketawa sama-sama .Macam-macam juga dia pesan. Dia risaukan adiknya nak bersalin. Rupa-rupanya dia yang pergi dulu,” tulisnya.

Uyaina menyifatkan abangnya yang juga seorang doktor di Hospital Angkatan Tentera Tengku Mizan seorang insan yang berhati mulia serta sentiasa menjadi contoh terbaik buat adik-adik.

“Dia tersangat baik, terlalu baik. Anak yang baik. Abang yang baik. Suami yang baik. Ayah yang baik. Lepas arwah baba meninggal dunia, dia jadi ketua keluarga. Dari kecil lagi dia dah tunjukkan contoh yang baik untuk kami adik-adik. Dia masuk asrama. Kami semua nak masuk asrama.

“Dia berjaya dalam pelajaran. Kami semua nak berjaya dalam pelajaran. Dia sentiasa dahulukan ummi. Kami adik-adik berebut nak berbakti untuk ummi. Dia baik, pemurah dan penyayang,” tulisnya.


“Semua Lagu Saya Trending, Sebab Tu Saya Berani Kata Saya Penyanyi Nombor 1”

Setiap kali melancarkan lagu, pasti akan menduduki nombor satu dalam carta trending di YouTube, usahawan kontroversi Datuk Seri Aliff Syukri yakin bahawa dirinya penyanyi nombor satu.

Memetik mStar Online, Aliff berkata meskipun dikecam teruk namun jelasnya angka di YouTube tidak dapat ditipu apatah lagi lagunya trending selepas 9 jam dilancarkan.

BACA: Lagu Baby Sayang Aliff Syukri & Baby Shima Trending No. 1 Di YouTube

“Semua lagu saya trending di YouTube. Semuanya nombor satu tanpa saya perlu bayar kepada pihak YouTube. Sebab itu saya berani kata saya penyanyi nombor satu.

“Kalau ada yang kata saya buat marketing, lihat sendiri video muzik saya. Tiada satu pun product placement di situ,” katanya.

Menurut Aliff lagi, dia tampil dengan lagu tersebut bukan untuk mencetuskan kontroversi tetapi itu adalah hobinya. Dedahnya lagi, dia pernah menerima tawaran merakamkan lagu daripada beberapa syarikat rakaman.

“Saya tahu saya ada bakat sehingga pernah menerima tawaran untuk merakamkan lagu daripada beberapa syarikat rakaman namun saya bukan nak jadi penyanyi. Lagu-lagu saya buat sebelum ini pun hanya hobi sahaja,” katanya.

Sering mencetuskan kontroversi sehingga dikecam teruk oleh netizen dan ditegur oleh ustaz serta ibunya sendiri, Aliff memohon maaf sekiranya ada yang terguris hati dengan tindakannya.

“Saya minta maaf kepada mereka yang menegur saya sekiranya terkasar bahasa, buatkan anda sedih, cuma tolong faham saya, saya juga ada hobi dan nak menyerlahkan bakat saya sebagai penyanyi nombor satu Malaysia, tolong terima saya seadanya.

“Apa kurangnya saya dengan artis lain. Bagi ruang pada saya. Saya dah buat 10 lagu, wake up lah everyone,” katanya.


“Soal Halal Haram Rezeki Saya, Biarlah Allah Yang Tentukan” – Baby Shima

Baru-baru ini hangat diperkatakan mengenai penyanyi dangdut Baby Shima apabila tular beberapa videonya bergelek sakan sekaligus menimbulkan rasa kurang senang ramai.

Memetik Harian Metro, Baby Shima bagaimanapun enggan mengulas lanjut mengenai soal rezekinya serta merasakan ianya perkara yang agak sensitif dan menyerahkan kepada Allah untuk menentukan.

“Soal halal atau haram rezeki saya, biarlah Allah saja yang tentukan. Apapun, saya berterima kasih dengan kebanyakan netizen yang prihatin dengan perihal menari gelek itu.  Termasuk, kepada mereka yang tak jemu menyokong karier seni saya selama ini. Walaupun selalu dikecam, saya okey saja.

“Macam yang sering dikatakan, saya tak mampu mengawal serta menutup mulut orang untuk memberi komen dan pandangan mereka terhadap apa yang saya buat. Namun, saya hormati semua itu dan sebagai manusia biasa, saya tidak terlepas daripada kekhilafan,” katanya.

Didakwa suka membuat ‘gimik’ sehingga mencetuskan kontroversi bagi menarik perhatian ramai, Baby Shima berkata dia juga tidak menyangka perkongsiannya pasti akan tular.

“Saya suka buat, apa yang disukai. Tapi, tak sangka pula setiap video yang berkaitan diri saya mesti tular dan menjadi perhatian di media sosial. Macam yang sering dijelaskan, saya ini adalah penyanayi dangdut dan menari gelek itu perkara biasa.

“Tapi, apa saja alasan saya pasti ada yang menerima dan mengecamnya. Tak mengapalah, sebab saya pun dah biasa dikecam. Bagaimanapun, saya hanya mampu berterima kasih di atas segala teguran yang diberikan itu,” katanya.


Suami Puteri Aishah Terkejut Dapat Banyak ‘Friend Request’ Sejak Kahwin

Pelakon Puteri Aishah berkata semenjak berkahwin, dia dan suaminya, Muhammad Firdaus banyak menerima ‘friend request’ di platform media sosial Instagram.

Memetik Harian Metro, Puteri Aishah memberitahu suaminya terkejut apabila ada peminat sanggup menghantar mesej dan mendesaknya untuk segera ‘approve’.

“Sebenarnya sejak bernikah, sudah terlalu ramai cuba ikuti akaunnya walaupun ia ditetapkan ‘private’. Suami kata, pertama kali telefon bimbitnya mati mengejut disebabkan terima terlalu banyak notifikasi.

“Tapi dia tak ‘approve’ kerana dia memang pentingkan privasi. Kadang-kadang hantaran saya pun dia suruh padam kerana tak suka terdedah sangat dalam media sosial.

“Kalau anda ‘follow’ (ikuti) dia pun, hantaran terakhirnya adalah sewaktu kami kahwin. Kalau sebelum kahwin, hantaran terakhirnya pada 2018. Bayangkan dia memang tak ‘update’ (kemas kini) pun,” katanya.

Dalam pada itu, Puteri Aishah mengakui suaminya tidak begitu mesra di media sosial namun seorang yang peramah jika bertemu secara peribadi.

“Dia okey saja dan ‘friendly’ kalau jumpa depan-depan, cuma di media sosial saja dia tidak berapa ‘mesra’. Sampai dia buka ‘inbox’, dia kata orang paksa dia ‘approve’.

“Dia pelik orang DM (mesej langsung) marahkan dia suruh dan cakap susah sangatkah dia nak ‘approve’. Saya cakap perkara itu normal sebab saya pun sudah terbiasa,” katanya.

Puteri mendirikan rumah tangga bersama seorang ahli perniagaan, Firdaus Sulaiman pada 20 November tahun lalu selepas tiga tahun berkenalan.


Ira Kazar Dipanggil Jawi

Didakwa menganggu rumah tangga pelakon Puteri Sarah dan suaminya, pengarah Syamsul Yusof, Ira Kazar dipanggil ke pejabat Jabatan Agama Islam Wilayah Persekutuan (Jawi) hari ini.

Memetik Harian Metro, Ira dipanggil bagi membantu siasatan berhubung tindakan saman difailkan Puteri Sarah dan dua aduan di pejabat agama baru-baru ini.

BACA: Ira Kazar Tayang Cincin, Netizen Tanya Ini Je Ke Hasil Sondol Jutawan?

Sumber memberitahu, Ira yang juga anak kepada pelakon veteran, Kazar itu hadir bersama keluarganya.

Pihak Harian Metro menghubungi pihak Jawi bagi mengesahkan perkara itu bagaimanapun enggan mengulas lanjut.

Terdahulu, Puteri sarah membuat dua tuntutan terhadap Ira Kazar. Menurut Puteri Sarah, ia berkaitan dengan gangguan ketenteraman dirinya (kes sivil) selain menganggu ketenteraman rumah tangga yang boleh disabitkan di bawah kesalahan jenayah syariah.


Meerqeen Dikecam Cium Dahi Pelawak Indonesia

Penangan drama Melur Untuk Firdaus bukan saja hangat diperkatakan di Malaysia, malah di negara seberang, Indonesia apabila ramai yang suka melihat gandingan pelakon Meerqeen dan Anna Jobling.

Pasti ramai tahu kedua pelakon itu kini berada di Indonesia bagi memenuhi undangan temu bual bersama media, stesen televisyen Trans TV dan sesi bertemu peminat. di sana.

BACA: Disambut Bagai Bintang Ternama, Meerqeen & Anna Jobling Diserbu Peminat Indonesia

Belum lagi reda dengan isu Meerqeen dipeluk peminat wanita, timbul pula isu lain apabila tular satu video memaparkan pelakon 21 tahun itu mencium dahi seorang pelawak Indonesia iaitu Kiky Saputri.

Bukan saja dicium oleh Meerqeen, malah pelawak terbabit turut membalas ciuman tersebut dengan mencium pipi pelakon lelaki berkenaan.

Video tersebut yang dimuat naik oleh Kiky sendiri di laman Instagram miliknya kini tular dalam kalangan peminat di aplikasi TikTok.

Anna ngelihat ini ga? #meerqeen #annajobling #kikisaputri #meerna #spoilerrzky #fyp @ANNA JOBLING @Meerqeen

Seperti sudah dijangka, video tersebut mengundang kecaman netizen yang menghentam tindakan Meerqeen yang seolah tidak menjaga batas sebagai lelaki Muslim.

Tidak kurang juga, ramai peminat Meerqeen ternyata kecewa dengan tindakan pelakon tersebut yang seolah mengalami kejutan populariti. Malah, ada yang berseloroh meminta Meerqeen segera pulang ke Malaysia kerana bimbang akan ‘terpesong’ jauh.


Takut Jadi Nyanyuk, Che Ta Amal Baca Surah Yasin Selepas Solat Subuh

Pelakon Rozita Che Wan menerima hakikat bahawa usianya sudah menghampiri separuh abad dan berlapang dada apabil ada netizen mengatakan wajahnya semakin berusia.

Memetik mStar Online, Che Ta berkata dia mengakui dirinya sudah tua namun dia masih mampu untuk bekerja lagi.

“Orang kata saya tua, ya saya memang sudah tua. Tiada masalah mengenai perkara itu kerana meskipun sudah berusia tapi saya masih mampu untuk bekerja dan uruskan banyak perkara.

“Berkedut itu memang ada dan pada saya golongan muda juga berkedut di wajah tetapi sehingga sekarang saya masih tiada uban,” katanya.

Tidak kisah dengan penuaan kerana ia adalah lumrah sebagai manusia, bagaimanapun Che Ta akui bimbang akan menjadi nyanyuk dan disebabkan itu dia sering amalkan baca surah Yasin.

“Saya pilih untuk tua dalam keadaan sihat berbanding cantik tetapi sakit. Apa yang saya takutkan adalah menjadi nyanyuk tetapi Insya-Allah perkara itu boleh diatasi sekiranya kita mengamalkan bacaan surah Yasin setiap kali selepas solat Subuh,” katanya.

Dalam pada itu, Che Ta mengakui penampilannya masih belum sempurna serta turut meluahkan hasratnya untuk menutup aurat dengan lebih baik.

“Apabila sudah berusia ini, saya ingin menutup aurat dengan lebih baik. Ya memang sekarang sudah tutup aurat namun belum lengkap.

“Kalau boleh saya nak pakai stoking tangan dan kaki kerana dua benda itu memang saya nak buat. Bila kita asyik kejar dunia, lambatlah nak sampai ke akhirat,” katanya.


Lagu Baby Sayang Aliff Syukri & Baby Shima Trending No. 1 Di YouTube

Meskipun dikecam teruk oleh netizen, namun lag dangdut Baby Sayang nyanyian usahawan sensasi, Datuk Seri Aliff Syukri bersama Baby Shima trending nombor satu di YouTube selepas 9 jam dilancarkan.

Baru 24 jam dilancarkan, muzik video lagu tersebut sudah mendapat lebih 400,000 tontonan.

BACA: Baby Shima Yakin MV Baby Sayang Bersama Aliff Syukri Akan Disukai Ramai

Hasil tinjauan, setakat ini muzik video itu menerima sebanyak lebih 4,000 komen dan mencecah 7 ribu tanda suka.

Terdahulu, video teaser muzik video tersebut dikecam teruk oleh netizen sehingga Aliff memberitahu akan undur diri dari media sosial.

Namun, kurang seminggu Aliff dilihat kembali mempromosikan lagu dangdutnya itu. Meskipun sudah ditegur oleh ibunya, Aliff seolah tidak serik.


Tudung Makin Singkat, Netizen Tuduh Mia Sara Berubah Akibat Pengaruh Rakan

Lama tak dengar cerita tentang Mia Sara, baru-baru ini nama pelakon itu menjadi bualan ramai di media sosial apabila ramai memperkatakan mengenai penampilan terbarunya.

Menerusi satu video yang dikongsikan Mia di TikTok, gadis itu sedang membuat konten bersama rakannya yang hanya memakai singlet di dalam sebuah bilik.

BACA: Puteri Balqis Mohon Maaf, Harap Mia Sara Tak Ulangi Perbuatan Sama

Video tersebut mendapat pelbagai reaksi daripada netizen yang meluahkan rasa bimbang jika pelakon itu akan terikut jejak rakannya itu.

Kata netizen, kebanyakan mereka yang memakai tudung pada awalnya akhirnya membuka tudung kerana terikut rakan yang tidak bertudung.

Malah, ada netizen mengatakan mengikut pengalaman mereka pilih kawan yang betul supaya tidak tersilap langkah. Bagaimanapun, ada netizen berpendapat orang luar tidak sepatutnya menghakimi seseorang mengikut luaran sahaja.

Kata netizen lagi, Mia mempunyai hak untuk berkawan dengan sesiapa pun kerana akhirnya diri sendiri yang menentukan mereka akan memilih jalan yang betul atau tidak.


PU Syed Gesa Konsert Billie Eilish Dibatalkan

Pasti ramai tahu hari ini akan berlangsungnya konsert penyanyi terkenal dunia, Billie Elish di Stadium Nasional Bukit Jalil.

Konsert tersebut turut mendapat perhatian pendakwah bebas, Pencetus Ummah (PU) Syed Mohd Bakri Syed Ishak yang berharap konsert Happier Than Ever, The World Tour oleh Billie itu dibatalkan.

BACA: “Dah Sedia Ke Tanggung Dosa Penonton?” – PU Syed Tegur Aliff Syukri

Menerusi satu perkongsian di Instagram, PU Syed mengatakan konsert tersebut tidak mendatangkan sebarang faedah kepada negara, agama dan bangsa.

“Penganjuran yang tiada manafaat pada agama bangsa dan negara. Cukup-cukuplah berhibur sehingga lupa Tuhan. Benda boleh larang, buat apa nak anjurkan? Semoga konsert ini gagal dianjurkan!!” tulisnya.

Terdahulu, hangat diperkatakan apabila penyanyi itu telah pun tiba di ibu kota dan dilihat berada di pusat membeli-belah Sungei Wang semalam.


Syamsul Yusof Terima Tawaran Arahkan Filem Epik Termahal

Selepas kejayaan filem Mat Kilau, pengarah terkenal, Syamsul Yusof mengesahkan menerima tawaran menghasilkan sebuah filem epik mengangkat keagungan sejarah negeri Melaka.

Memetik Utusan Online, Syamsul berkata perkara itu masih dalam fasa perbincangan awal dan belum dapat berkongsi butiran lanjut mengenainya.

“Yang Dipertua Negeri Melaka, Tun Mohd. Ali Mohd. Rustam menyatakan minat untuk bekerjasama dan akan sekali lagi memanggil saya serta pasukan untuk berbincang lebih lanjut.

“Beliau ada meminta saya melakukan penambahbaikan skrip dengan memasukkan beberapa idea untuk memantapkan lagi produksi itu,” katanya.

Dalam pada itu, Syamsul mengesahkan jika pembikinan filem tersebut berjaya direalisasikan, ia bakal menjadi projek termahal pernah dihasilkan di negara ini.

“Ratus (juta)… Insya-Allah, filem ini akan menjadi produksi paling mahal dalam sejarah pembikinan filem di Malaysia,” katanya.

Sebelum ini, foto bersama Tun Mohd Ali  dikongsikan oleh Syamsul di Instagram menimbulkan tanda tanya netizen yang teruja untuk mengetahui filem apa bakal dihasilkan oleh pengarah itu selepas ini.


Seluar Anak Azhar Sulaiman Ketat Sangat, Netizen Kata Nampak Bentuk Tak Sepatutnya

Sejak kebelakangan ini hangat diperkatakan mengenai anak pelakon Azhar Sulaiman iaitu Kasih Iris Leona dimana sebelum ini kecoh apabila ada wanita mendakwa gadis itu ada skandal dengan suaminya.

Bagaimanapun, isu tersebut sudah pun reda apatah lagi dakwaan dan tuduhan wanita itu tidak masuk akal. Malah, Azhar juga membuat keputusan untuk tidak mengambil tindakan undang-undang selepas mengambil kira kesihatan mental wanita tersebut.

Terbaru, Leona sekali lagi menjadi perhatian selepas memuat naik videonya menari di TikTok. Menerusi video itu, Leona dilihat memakai seluar berwarna hitam bersama jaket namun tidaklah terlalu seksi seperti sebelum ini.

? original sound – ? ? ? ? ? ? ? ? ? ? – ? ? ? ? ? ? ? ? ? ?

Bagaimanapun, rata-rata netizen yang terkejut melihat video tersebut dimana mereka mendakwa seluar yang dipakai Leona terlalu tetat sehingga ada yang dakwa menampakkan bentuk alat sulitnya.

Tidak kurang juga, ada yang mengatakan mereka tidak tahu untuk berkata apa lagi apatah lagi sebelum ini sudah ramai memberikan teguran.

Seperti sudah dijangka, video dikongsikan Leona itu juga turut dihujani komen berbuar lucah terutama daripada kaum lelaki.

Dalam pada itu, ada yang mendoakan agar Leona berubah secara perlahan-lahan serta akan mengikut jejak langkah seperti Neelofa dan Izara Aishah suatu hari nanti.

Terdahulu, Azhar meluahkan rasa syukur dikurniakan anak gadis seperti Kasih Iris Leona meskipun dia suka berpakaian seksi. Menurut Azhar, anaknya hanya seksi sahaja serta tidak melakukan perkara lain yang memeningkannya.


“Buat Live Solat, Memang Saya Nak Menunjuk” – Ifa Raziah

Belum lagi reda dengan kontroversinya bergelak, terbaru penyanyi Ifa Raziah dikecam apabila membuat Instagram Live (IG Live) sewaktu sedang menunaikan solat.

Memetik Kosmo, Ifa mengakui dia memang sengaja berbuat demikian bagi menutup mulut netizen yang sering mempersoalkan amal ibadahnya serta sering mengecamnya seorang yang jahil.

BACA: “Saya Kalis Kecaman, Ia Tak Mendatangkan Kudis Kepada Saya” – Ifa Raziah

“Memang saya nak menunjuk ibadah kepada netizen yang suka mengecam dan melabel saya sebagai jahil. Memang saya nak menunjuk kepada umum yang menuduh saya mencabar Allah, ahli neraka dan tidak solat. Jadi, saya tunjuklah bahawa saya menunaikan solat dan menjaga hubungan dengan Tuhan.

“Semua itu untuk membuktikan saya bukan seperti yang dikatakan netizen. Walaupun saya hina pda pandangan manusia, Insya-Allah tidak pada-Nya,” katanya.

Kata Ifa lagi, netizen yang mengecamnya tidak mengenali dirinya apatah lagi tinggal sebumbung dengannya serta mengetahui tentang ibadah yang dilakukannya.

“Mereka yang cakap saya macam-macam, seperti mereka duduk serumah pula dengan saya. Tak perlulah nak menghakimi sesuka hati kehidupan saya. Namun, benda begini jika tidak menunjuk, orang tak akan percaya.

“Saya akan cuba untuk perbaiki kelemahan diri. Hidayah semuanya datang daripada Allah dan hanya Dia yang tahu perkara terbaik untuk saya,” katanya.

Dalam pada itu, Ifa berkata banyak perubahan yang berlaku kepadanya terutama dalam soal ibadah namun mengakui hanya berhijab sahaja belum dilunaskan lagi.

“Sehingga hari ini, banyak perubahan yang berlaku kepada diri saya termasuk amal ibadah cuma saya belum berhijab saja lagi. Itu saja satu dosa besar yang belum saya lunaskan lagi, yang lain semua alhamdulillah,” katanya.


Baby Shima Yakin MV Baby Sayang Bersama Aliff Syukri Akan Disukai Ramai

Sebelum ini hangat diperkatakan mengenai video teaser lagu dangdut usahawan sensasi, Datuk Seri Aliff Syukri bersama penyanyi, Baby Shima dikecam ramai.

Namun, tengah hari tadi muzik video lagu Baby Sayang itu telah pun dilancarkan di saluran YouTube. Baru enam jam dimuat naik, MV lagu tersebut mendapat sambutan luar biasa apabila sudah mendapat lebih 100 ribu tontonan.

Sementara itu, Baby Shima turut memuat naik sedutan rakamanb belakang tabir lagu berkenaan. Baby Shima turut menulis kapsyen bahawa dia yakin MV lagu tersebut pasti akan disukai ramai.

Diruangan komen, seperti sudah disangka ramai yang mengecam perkongsian penyanyi itu serta mengatakan kenyataan Baby Shima itu seolah meminta untuk dikecam. Tidak kurang juga, ada yang meminta agar memboikot lagu tersebut

Terdahulu, Aliff memuat naik perkongsian memaklumkan mengenai pelancaran lagu tersebut. Aliff berkata suaranya terlalu sedap untuk disimpan dan mengatakan ramai sebenarnya cemburu dengan bakatnya.


Fara Salleh Tunai Umrah, Netizen Doa Tak Kacau Suami Orang Lagi

Sebelum ini hangat diperkatakan mengenai kemelut rumah tangga pelakon dan pelawak Shuk Sahar dan isterinya, Rossa Sera yang didakwa disebabkan orang ketiga dikenali sebagai Fara Salleh.

Lama berdiam diri, baru-baru ini, Fara ada memuat naik perkongsian di Instagram dimana dia berangkat ke Tanah Suci pada 4 Ogos lalu untuk menunaikan ibadah umrah bersama ibunya.

Menerusi satu perkongsian lain, Fara meluahkan rasa syukur apabila selesai melakukan ibadah Umrah serta meminta orang ramai mendoakan agar dirinya terus istiqamah.

Perkongsian Fara itu mendapat pelbagai reaksi daripada netizen yang mendoakan agar mendapat umrah mabrur serta bertemu jodoh yang terbaik.

Malah, ada yang menyarankan agar Fara memohon kemaafan daripada Sera serta berharap wanita itu tidak lagi mengganggu suami orang.


“Saya Kalis Kecaman, Ia Tak Mendatangkan Kudis Kepada Saya” – Ifa Raziah

Sebut saja nama Ifa Raziah, pasti ramai tahu baru-baru ini hangat diperkatakan mengenai penyanyi itu oleh netizen di media sosial. Terbaru, penyanyi berusia 47 tahun itu akan muncul dalam program terbaru TV3 iaitu Terpaling Juara.

Ibarat ‘sirih pulang ke gagang’, Ifa berkata dia sudah bersedia untuk berhadapan dengan kritikan dan kecaman netizen sebelum menerima tawaran sebagai peserta program tersebut.

BACA: “Kau Ingat Gelek Aku Free Ke? Semua Gelek Aku Masuk Duit Tau” – Ifa Raziah

“Saya kalis kecaman. Kalau tidak, tiadalah saya di sini (dunia hiburan) selama 27 tahun. Kecaman tidak mendatangkan kudis kepada saya. Sebenarnya, kecaman itu bagus untuk diri saya agar berpijak di bumi nyata.

“Kita kena ambil tahu dan dengar kecaman orang ramai. Semuanya untuk kita memperbaiki diri. Melalui kecaman, barulah kita tahu kelemahan diri. Jadi, kita boleh betulkan diri kita. Saya ambil kira kecaman atau teguran diberi,” katanya.

Tampil menjelaskan mengenai isu terpalit dirinya baru-baru ini, Ifa berkata majlis dihadirinya itu terbahagi kepada acara aqiqah dan sambutan ulang tahun perkahwinan.

“Saya penyanyi dangdut. Jadi, apa yang saya kena buat adalah menyanyi, menghibur dan bergelek. Selama ini, gelek yang beri saya makan.

“Acara aqiqah berlangsung pada awal majlis, iaitu ketika waktu Maghrib hingga Isyak. Selesai aqiqah, acara ulang tahun perkahwinan pula.

“Saya bergelek selepas persembahan Liza Hanim. Kami buat persembahan sempena ulang tahun perkahwinan pihak yang menjemput saya,” katanya.


Neelofa Ditegur Panggil Anak Elisya Sandha ‘Boy’

Selepas melahirkan anak sulungnya pada June lalu, pelakon Elisya Sandha tidak lokek berkongsikan foto anak perempuannya yang diberi nama Bunga Elhaq.

Baru-baru ini, Elisya ada memuat naik video anaknya. Diruangan komen ramai yang memuji kecomelan cucu sulung pelakon dan penerbit terkenal, Sheila Rusly itu.

BACA: Elisya Sandha Dituduh Poyo Kongsi Kisah Suami Berkorban Bangun Malam Jaga Anak

Tidak ketinggalan, selebriti popular Neelofa juga turut meninggalkan satu komen berbunyi ‘Cheecky boy masyaAllah’ pada video dikongsikan Elisya.

Bagaimanapun, komen Neelofa itu menerima teguran ramai yang memaklumkan anak Elisya adalah jantina perempuan dan bukannya lelaki. Dalam pada itu, ada yang mengatakan mungkin kerana Neelofa sudah biasa dengan anak lelakinya disebabkan itu tersilap.

Sementara itu, ada mengambil kesempatan bertanyakan bilakah Neelofa akan mendedahkan wajah anaknya, Muhammad Bilal kepada umum.

Elisya mendirikan rumah tangga dengan anak sulung Sheila iaitu Uzair Haqimy pada 21 Ogos 2021 dan dikurniakan cahaya mata perempuan pada 18 Jun lalu.


Isteri Buat Rawatan IVF Sebagai Hadiah Hari Jadi Achey

Sempena ulang tahun kelahiran yang ke-36 Achey Bocey, pelawak itu menerima hadiah istimewa daripada isterinya, Nor Hasanah Yahaya.

Menerusi satu perkongsian di Instagram, hadiah tersebut adalah rawatan persenyawaan in-vitro (IVF) dalam usaha mereka untuk mendapatkan zuriat selepas 11 tahun berkahwin.

Dalam entri itu, isteri Achey yang dikenali sebagai anne itu berkongsikan pernjalanan ketika menjalani rawatan tersebut serta menitipkan ucapan hari lahir buat suaminya.

“Happy birthday sayang, tahun ni hadiah terindah saya bagi dekat awak. Semoga Allah permudahkan urusan kita dunia akhirat. Semoga awak dipanjangkan umur, dimurahkan rezeki, dilindungi Allah serta sihat tubuh badan. Amin,” tulisnya.

Anne turut menzahirkan ucapan terima kasih buat suaminya itu serta mendoakan agar penantian selama 11 tahun itu akan dipermudahkan.

“Terima kasih menjaga saya dari dahulu sehingga sekarang. 11 tahun penantian kita, insyaAllah kita usaha, Allah yang tentukan. Sayang awak,” katanya.

Difahamkan, pasangan itu melakukan rawatan IVF di sebuah hospital pakar Masai, Johor Bahru. Turut dikongsikan dalam video itu mereka bertemu dengan Dr Thokha Muhammad yang popular di media sosial kerana sering berkongsi video inspirasi mengenai pasangan yang berjaya memperoleh cahaya mata.

Achey mendirikan rumah tangga dengan Nor Hasanah Yahaya pada 2011. Pasangan itu mengambil seorang anak angkat, Tiara Zinnirah pada Mei 2018 yang kini berusia empat tahun.


Aliff Syukri Tetap Lancar Lagu Dangdut Dengan Baby Shima

Meskipun sebelum ini sudah menangis teresak-esak serta memberitahu mahu undur diri dari media sosial, usahawan sensasi Datuk Seri Aliff Syukri tetap nekad untuk melancarkan lagu dangdutnya bersama penyanyi Baby Shima hari ini.

Menerusi satu perkongsian di Instagram, Aliff berkata suaranya terlalu sedap untuk disimpan dan mengatakan ramai sebenarnya cemburu dengan bakatnya.

BACA: Tak Serik, Bonda Rozita Tertekan Aliff Syukri Insaf Tak Sampai Seminggu

Dalam entri tersebut, Aliff turut memuat naik klip vide pendek muzik video lagu terbarunya itu memaparkan dia duduk di atas pelamin bersama Baby Shima serta turut kelihatan wanita yang pernah tular sebelum ini ‘Kak Long 7e’ di dalam video berkenaan.

Difahamkan, Aliff telah pun melancarkan lagu dangdutnya berjudul Baby Sayang itu menerusi saluran YouTube pada jam 12 tengah hari tadi.

Semalam, Aliff mengejutkan ramai apabila memuat naik video menari dengan batang mop sekaligus mengundang sindiran netizen yang mengatakan usahawan itu sebelum ini mahu undur diri dari media sosial namun masih ada memuat naik perkongsian di Instagram.


Awie Sedih Industri Muzik Dilacurkan Founder & TikToker Kemaruk Jadi Penyanyi

Sejak kebelakangan ini, semakin ramai pula founder produk dan juga TikToker muncul dengan single mereka semata-mata untuk tujuan marketing.

Memetik mStar Online, penyanyi Datuk Awie yang diminta mengulas mengenai perkara itu meluahkan rasa kecewa melihat trend tersebut serta menyifatkan tindakan mereka itu mersosakkan industri muzik.

BACA: Buat Trend TikTok Tayang Gambar Dengan Bapa, Anak Dara Awie Dipuji Cantik

“Apa nak jadi dengan industri muzik kalau mereka melacuri industri ni dengan teruknya, teruk sangat tahu tak!

“Tiba-tiba stesen TV pakai lagu mereka untuk program, radio pakai lagu mereka untuk pasang walhal mereka bukan penyanyi, nak bercakap pun tak sedap apatah lagi nak menyanyi. Saya minta maaf, bukan saya bagus sangat saya pun tak bagus tapi saya sayangkan industri ni,” katanya.

Menurut Awie lagi, ‘orang berduit’ ini juga sewenangnya membuat kontroversi murahan dengan tujuan mempromosikan lagu mereka sehingga ditegur oleh ulama.

“Tiba-tiba datang orang berduit menghancurkan industri. Rosak! Alim ulamak pun marah, netizen hentam, dia lagi bangga diri. Kau tak kesian ke?

“Kalau kau tak berkemampuan untuk membuat sesuatu yang elok, kau laburkan kepada mereka yang lebih elok. Cari orang yang betul-betul boleh nyanyi untuk produk engkau,” katanya.

Dalam pada itu, Awie berkata tindakan mereka ini juga sekaligus memalukan nama negara apatah lagi sekarang ini segala perkongsian di media sosial boleh ditonton di seluruh dunia.

“Kau tak malu ke nama Malaysia buruk kerana kau? Kau nak dapat rating kau, viewers untuk kau tapi kau hancurkan nama Malaysia dan nama Melayu khususnya orang Islam. Malu dik! “ katanya.


Padu Beb! Ini Antara Animasi Tempatan Yang Femes Di Negara Kita

Memang tak dapat dinafikan lagi, ramai dari kita yang suka menonton filem atau siri animasi luar negara yang dikatakan sangat hebat dan menarik. Kadang-kadang tu sampai tak berkedip mata menontonnya. Ye dak?

Tapi anda jangan tak tahu, negara kita sekarang ini pun dah ramai menghasilkan filem dan juga siri animasi sendiri tau. Paling menariknya, semuanya best-best belaka. Tak kurang hebatnya dengan luar negara tau.

Malah, ada di antara animasi kita yang sudah popular di negara luar tau. Bangga betul jadi anak Malaysia, hehe.

Jom kita lihat beberapa senarai animasi hasil dari anak tempatan kita. Let’s check this out!

Haa…inilah antara animasi yang terkenal di negara luar iaitu di Indonesia lah terutamanya.

Siapa je yang tak kenal dengan dua beradik kembar ni. Bukan setakat kanak-kanak je yang layan cerita ni, orang dewasa pun layan jugak tau sebab jalan ceritanya yang menarik. Dorang sampai buat filem tau. Sangat membanggakan!

“Jadi kita perlukan penyelamat Bumi…BoBoiBoy!(x3)” kan dah teryanyi dah. Haha. Boboiboy juga antara animasi yang popular di Malaysia tau. Kalau kami tak tinggal setiap episod tau. Best!

Ejen Ali antara animasi yang gempak dan jalan cerita yang bagus. Animasi ini turut mengetengahkan teknologi moden. Memang ralid gais menontonnya.

Animasi ini kalau bagi anak memang terus melekat. Tak cari kartun lain dah gais. Nak pula dengan lagu yang best dan catchy memang menarik minat kanak-kanak untuk menontonnya.

Pada Zaman Dahulu ialah sebuah siri animasi CGI berbentuk kisah dongeng yang juga merupakan judul siri televisyen kedua keluaran Les’ Copaque Production.

Aki sebagai tukang cerita menghiburkan cucu-cucunya, Aris dan Ara dengan mengisahkan cerita-cerita dongeng tentang Sang Kancil dan rakan-rakan rimbanya. Best tau. Teringat masa kecil-kecil dulu, hehe.

Sebenarnya banyak lagi siri animasi terbaik yang kita ada tau. Omar dan Hana, Awang Khenit, Bola Kampung, Puteri, Keluang Man dan sebagainya! Semuanya ada tarikan jalan cerita yang tersendiri.

Kalau bercerita bab animasi ni, semestinya Perbadanan Ekonomi Digital Malaysia (MDEC) antara ‘orang penting’ dalam dunia digital di Malaysia ini.

Kalau anda nak tahu, sektor animasi negara kita ini berpontensi untuk dipasarkan ke peringkat antarabangsa tau. Ini kerana Malaysia mempunyai kecanggihan teknologi dalam industri animasi. Wow!

Seperti Pengerusinya, Datuk Seri Md Alwi Che Ahmad pernah berkata, produk animasi tempatan seperti Upin ipin sudah mula menempa nama ke pasaran luar malah menerima sambutan luar biasa daripada beberapa negara jiran.

Jelasnya lagi, Negara kita mempunyai keupayaan yang tinggi dari sektor animasi kerana mempunyai teknologi yang canggih.

Bukan itu je, potensi sektor animasi kita besar, dan berupaya sebab kita ada teknologi. Di Malaysia, kita lebih ke hadapan dalam sektor ini keranan kita sudah lama mulakan langkah. Malah MDEC pun boleh bantu dari segi kandungan.

Sebagai agensi peneraju yang menggalakkan lebih banyak penghasilan filem animasi, MDEC akan terus mempergiatkan lagi promosi bagi membolehkan sektor animasi negara menembusi pasaran global! Wah, sama-sama kita nantikan lebih banyak siri dan juga filem animasi kita. Sumber: Astro Awani

Kalau anda nak tahu lebih lanjut tentang MDEC dan apa aktiviti yang anda boleh sertai dalam dunia digital ini, anda klik terus di LINK INI.


Tak Semua Artis Buat Maksiat, Lisa Surihani Sibuk Kejar Akhirat

Sejak kebelakangan ini ada saja cerita atau kontroversi panas terpalit beberapa selebriti antaranya ada yang membuka hijab, sakan bergelek dan juga aksi mesra antara pelakon lelaki dan wanita.

Ketika ada segelintir selebriti mencalarkan industri huburan tempatan dan hanyut membuat maksiat, namun ramai jga yang sibuk mengejar akhirat.

BACA:Enggan Dedah Anak Dunia Seni, Lisa Surihani Mahu Anak Jadi Doktor, Peguam

Sebut saja nama Datin Lisa Surihani, sememangnya ramai yang senang dengan penghijrahan pelakon itu yang sering menyertai majlis agama.

Baru-baru ini, perkongsian Lisa menjadi perhatian apabila menyertai majlis keagamaan di rumah rakan selebriti Linda Rafar pada Ahad lalu.

Kelas agama dan ceramah bersama Ustaz Wadi Anuar itu juga turut disertai ramai selebriti antaranya Datuk Nora, Izara Aishah, Neelofa, Datuk Ziela Jalil, Azza Elite, Datin Seri Heliza Helmi, Erra Fazira dan ramai lagi.

Diruangan komen perkongsian itu, ada yang meluahkan rasa sebak dan syukur melihat ramai artis berkumpul untuk mendalami agama.

Malah, ramai yang meluahkan rasa sejuk hati apabila melihat kesemua selebriti tampil sopan serta mendoakan agar kita semua beroleh kejayaan dunia dan akhirat.


Tak Serik, Bonda Rozita Tertekan Aliff Syukri Insaf Tak Sampai Seminggu

Sebelum ini memuat naik video menangis teresak-esak serta mahu undur diri dari media sosial, namun tak sampai seminggu usahawan sensasi, Datuk Seri Aliff Syukri kembali memuat naik video di Instagram.

Menerusi perkongsian itu, Aliff memuat naik video menari dengan sebatang mop kayu serta memaklumkan lagu dangdutnya berjudul Baby Sayang akan dilancarkan hari ini.

Seperti sudah dijangka, perkongsiannya itu mengundang kecaman ramai serta ada yang menyindir usahawan itu yang kononnya sebelum ini mahu memadam akaun Instagram miliknya.

Turut kelihatan komen ibu usahawan itu iaitu Bonda Rozita yang mengatakan dia sudah tidak tahan menanggung fitnah disebabkan perbuatan anaknya itu.

Kata Bonda Rozita lagi, anaknya itu lebih mementingkan pihak pengurusan rakaman lagu tersebut berbanding teguran daripadanya.

Menurutnya lagi, Aliff seolah tidak serik mencetuskan kontroversi serta dia berasa tidak aman kerana tidak sampai seminggu anaknya kembali memuat naik perkongsian.

Terdahulu, Aliff turut memohon maaf kepada ahli keluarganya yang terpaksa menanggung malu kerana perbuatannya itu.

Aliff berkata dia membuat keputusan undurkan diri dari media sosial demi ibunya, isteri serta anak-anak. Ujarnya lagi, dia menyifatkan kali ini adalah ujian paling berat buat dirinya.


Pakai Dress Terlalu Senteng, Scha Alyahya Ditegur Netizen

Sebut saja nama pelakon dan pengacara Scha Alyahya, sememangnya selebriti wanita itu menjadi idola ramai dalam bab berfesyen. Apa saja yang digayakan oleh Scha pasti kelihatan menawan dan anggun.

Baru-baru ini, Scha bersama suaminya, Awal Ashaari serta dua anak mereka, Lara Alana serta Lyla Amina bercuti ke Singapura dan sempat meluangkan masa di Universal Studio Singapore.

BACA: Scha Alyahya Menangis Terpaksa Berjauhan 45 Hari Dengan Suami, Anak-Anak

Menerusi Instagram, Awal berkongsikan momen mereka sekeluarga bercuti disana. Bagaimanapun, ada yang kurang senang dengan pakaian Scha yang mengenakan dress berwarna merah jambu.

Diruangan komen, ada segelintir netizen menegur pakaian Scha dilihat terlalu pendek. Tidak kurang juga, ada yang memerli dengan mengatakan dress yang dipakai Lara lebih labuh dari gaun ibunya.

Tidak kurang juga, ada yang mempersoalkan mengapa Awal membiarkan sahaja isterinya berpakaian sebegitu. Biarpun ada komen negatif, namun ramai yang suka melihat keluarga itu serta telatah anak pasangan tersebut.


Alif Satar Tolak Lakon Babak Mesra, Bukan Berlagak Alim

Selebriti serba boleh, Alif Satar berkata dia mempratikkan prinsip enggan melakukan adegan mesra atau intim dengan mana-mana pelakon wanita.

Memetik Kosmo, Alif berkata dia bukan berlagak alim sebaliknya menjaga statusnya sebagai suami dan bapa serta mengikut syariat Islam.

“Saya memang mempraktikkan perkara ini dalam kerjaya sebagai seorang pelakon iaitu elak daripada melakonkan babak mesra atau intim. Perkara itu bukan saja-saja saya lakukan tetapi kerana saya seorang Muslim, suami dan ada anak-anak,” katanya.

Alif berkata dia mengakui cabaran untuk melakonkan babak mesra namun dia akan tetap menjaga batas atau dengan berlapik jika melibatkan babak bersentuhan.

“Contohnya, ada babak malam pertama dalam drama Risik Pada Hati baru-baru ini, kami tidaklah lakukan aksi tidak senonoh, hanya beri salam. Sekadar simbolik.

“Penonton drama sekarang ada yang sangat islamik dan mereka sedar batas. Jika mereka kata kurang elok, elakkan daripada melakukannya,” katanya.

Dalam pada itu, Alif berpendapat setiap pelakon mempunyai cara dan pendirian mereka sendiri namun perlu memikirkan kesan selepas melakukan babak mesra berkenaan.

“Bila cakap begini, orang akan cakap acah-acah alim tetapi ini yang saya praktikkan. Selalunya, saya akan berbincang dengan pelakon lain bagaimana untuk menjayakan babak tersebut.

“Apapun, setiap pelakon mempunyai cara tersendiri dan ikutlah keselesaaan masing masing. Saya pun tak mahu ulas panjang mengenai hal ini,” katanya.


Mira Filzah Menangis Sampai Mata Bengkak Terpaksa Berjauhan Dengan Anak

Selamat melahirkan cahaya mata sulung pada Mei lalu, pejam celik sudah tiga bulan pelakon Mira Filzah bergelar ibu kepada puteranya, Wan Khair Amir.

Baru-baru ini, Mira ada berkongskan beberapa kemping gambar mengenai pengalamannya ketika dia bekerja bersama syarikat Uniqlo di Indonesia.

Apa yang menjadi perhatian, Mira meluahkan rasa apabila terpaksa meninggalkan anaknya selama enam hari. Mira berkata, pada hari pertama penggambaran matanya bengkak selepas membuat panggilan video bersama anaknya malam malam sebelumnya.

Menurut Mira lagi,  bukan mudah untuk bekerja diluar buat ibu yang baru melahirkan cahaya mata kerana perlu mencuri masa untuk menyediakan keperluan asas buat anaknya.

Dalam pada itu, Mira turut meluahkan rasa bimbang bagaimana untuk membawa pulang bekalan susu di dalam pesawat kerana selepas ini dia akan outstation lebih jauh.


Isteri Bengang Aizat Amdan Dikutuk Gemuk, Dituduh Bapa Tak Ajar Solat

Ahad lalu, penyanyi Aizat Amdan telah selamat diijabkabulkan dengan wanita pilihan hati yang juga merupakan pengurusnya, Elyssa Alia.

Memetik Kosmo, Elyssa berkata dia terbuka menerima teguran atau kritikan namun menolak tohmahan berkaitan body shaming  atau yang menyentuh nama ibu bapanya.

BACA: Aizat Amdan Sah Bergelar Suami Elyssa Alia, Pilih Bulan Madu Di Mexico

“Saya tak kisah orang tegur pasal perangai atau rupa saya tapi jangan sentuh tentang tubuh badan saya. Bagi saya, anda tak patut menghakimi seseorang berdasarkan apa yang mereka pakai namun, saya tak kisah andai dihakimi disebabkan perangai.

“Saya berharap sesiapa selepas ini, apabila jumpa Aizat, jangan tegur dia ‘eh kau dah berisilah’. Tiada siapa suka dengan perkara begitu,” katanya.

Mengakui cara pemakaiannya masih belum sempurna, Elyssa berkata dia sedang mencuba untuk menjadi lebih baik. Dalam pada itu, Elyssa menegaskan dia sangat pantang jika ada yang mengganggu keluarganya atau bercakap mengenai tubuh badannya.

“Kononnya, bapa tak ajar saya sembahyang sebab saya cakap Aizat jadi imam tapi, orang tak tahu betul-betul apa saya maksudkan dengan semua itu.

“Saya okey tapi ibu bapa saya tak okey. Pantang betul, orang kacau keluarga saya. Nak cakap saya bodoh ke bangang, saya tak kisah tapi tolong jangan sentuh keluarga atau tubuh saya.

“Saya tahu cara berpakaian saya sekarang tak elok. Tak cukup kain orang cakap. Saya mengaku tapi sedang mencuba untuk jadi yang lebih baik,” katanya.

Aizat Amdan sah bergelar suami kepada, Elyssa Alia Illias dengan sekali lafaz dalam majlis pernikahan yang berlangsung di A-Park pada Ahad lalu.


Maya Karin Idam Watak Mahsuri Dibawah Arahan Syamsul Yusof

Teruja dengan kejayaan filem Mat Kilau yang mencatat kutipan hampir RM100 juta, pelakon Maya Karin meluahkan hasratnya untuk membawakan watak lagenda Mahsuri.

Memetik Kosmo, Maya berkata dia sudah lama idamkan watak tersebut dan baginya kisah Mahsuri sememangnya menarik untuk dibawa ke layar perak.

“Kalau ada mana-mana produser yang sudi terjemahkan kisah Mahsuri dalam bentuk filem atau mungkin saya kena buat sendiri (ketawa).

“Sebenarnya, saya memang dah lama sangat teringin sangat nak buat Mahsuri. Kalau itu jadi kenyataan, memang sangat hebat. Kisah Mahsuri sangat menarik untuk difilemkan.

“So many layers (banyak lapisan cerita), betul tak betul termasuklah dongeng dan elemen sejarahnya. Kalau dapat difilemkan pada zaman sekarang, memang sangat-sangat mengujakan,” katanya.

Pernah berlakon bawah Syamsul Yusof, Maya turut memetik nama pengarah terhebat itu untuk menghasilkan filem Mahsuri pula selepas ini.

“Saya minta Syamsul buatlah. Dengan duit (untung) Mat Kilau, kita buat Mahsuri pula (tertawa),” katanya.

Untuk rekod, kisah lagenda Mahsuri pernah beberapa kali difilemkan dan kali terakhir pada tahun 1989.


“Kau Ingat Gelek Di Khalayak Tu Dapat Pahala Ke?” – Ustaz Ahmad Dusuki

Baru-baru ini tular beberapa video di TikTok mengenai sebuah majlis akikah majlis  seorang keluarga usahawan yang menjadi bualan netizen.

Apa yang menimbulkan rasa kurang senang netizen apabila melihat kelibat usahawan sensasi, Kak KM dan penyanyi Ifa Raziah sedang sakan bergelek. Namun, Ifa menjelaskan dia bergelek selepas majlis akikah dan telah dibayar untuk membuat persembahan.

BACA: “Kau Ingat Gelek Aku Free Ke? Semua Gelek Aku Masuk Duit Tau” – Ifa Raziah

Bagaimanapun, tular pula video di TikTok dimana Ifa berkata gelekannnya memberi rezeki kepadanya. Menurut Ifa lagi, tiada benda percuma di dunia ini dan dia tidak akan menerima sebarang pekerjaan tanpa dibayar.

Kenyataan Ifa itu mendapat perhatian pendakwah bebas, Ustaz Ahmad Dusuki yang menegur kenyataan Ifa yang seolah bangga melakukan aksi tersebut.

Ustaz Ahmad Dusuki turut menitipkan pesanan bahawa setiap manusia akan disoal kelak dimana umatnya itu mendapatkan rezeki.

“Setiap mukmin akan di soal di hadapan Allah nanti dari mana ia mendapatkan hartanya dan kemana ia membelanjakan hartanya di jalan Allah. Jika hartanya hanya mengenyangkan perutnya, tergolek goleklah ia di akhirat nanti, menjawab di hadapan Allah, lebih lebih lagi hartanya dari sumber menggolek mengelek punggungnya di khalayak ramai di dunia ini…” tulisnya.

Terdahulu, Ifa berkata dia menerima apa-apa sahaja undangan majlis untuk membuat persembahan seperti akikah, perkahwinan, birthday, marhaban termasuklah majlis perceraian asalkan dia dibayar.


Netizen Tegur Che Ta Nampak Makin Berusia

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Malah ramai wanita diluar sana mengagumi Che Ta yang tetap nampak muda meskipun usia hampir mencecah 50 tahun.

Baru-baru ini, penampilan Che Ta di Kedah Fashion Week 2022 menjadi perhatian apabila ditegur oleh netizen kerana tidak menutup aurat dengan sempurna.

BACA: “Tetap Jual Nasi Lemak, Patutnya Dah Lama Berhijab Makin Sempurna”

Menerusi satu temu bual bersama Media Hiburan, Che Ta berkata dia mengakui kesilapannya memakai topi namun menampakkan telinganya.

Bagaimanapun, lain pula netizen perasan menerusi video yang dikongsikan di Facebook itu apabila ada yang menegur wajah Che Ta semakin berusia.

Diruangan komen video tersebut, rata-rata netizen mengatakan wajah pelakon berusia 49 tahun itu sudah mula mempunyai kedutan serta menyamakan seperti nenek.

Bagaimanapun, ramai yang memuji Che Ta tetap kekal cantik meskipun tanpa mekap serta mengatakan isteri kepada Zain Saidin itu tetap menawan meskipun sudah berusia.


Aliff Syukri Nak Jual Akaun Instagram RM500,000

Pasti ramai tahu, usahawan kontroversi, Datuk Seri Aliff Syukri membuat keputusan untuk undur diri dari media sosial susulan kontroversi menari ghairah bersama Baby Shima menerusi teaser muzik video lagu dangdut terbarunya.

Terbaru, Aliff dilihat ada memuat naik status di Insta Story memaklumkan dia mahu menjual Instagram miliknya dengan harga RM500,000.

Menerusi entri itu, Aliff menawarkan kepada mana-mana individu yang berminat untuk membeli akaun Instagram miliknya yang kini mempunyai 4.3 juta pengikut.

Aliff memuat naik video permohonan maaf secara terbuka serta memohon maaf kepada ahli keluarganya yang terpaksa menanggung malu kerana perbuatannya itu.

Dilihat menangis teresak-esak, Aliff berkata dia membuat keputusan undurkan diri dari media sosial demi ibunya, isteri serta anak-anak. Ujarnya lagi, dia menyifatkan kali ini adalah ujian paling berat buat dirinya.


Zul Ariffin Undur Diri Berlakon Drama TV

Pelakon Zul Ariffin memaklumkan dia membuat keputusan untuk undur diri daripada berlakion drama di TV untuk memberi fokus kepada filem.

Memetik Harian Metro, pelakon berusia 36 tahun itu berkata dia berhak menentukan masa depan kerjanya. Ujarnya lagi, dia mengakui letih dengan sikap segelintir pihak yang memandang remeh dengan penggambaran drama

BACA: “Sepanjang Karier Saya Tak Pernah Request Nak Dukung Heroin,”-Zul Ariffin

“Kalau nak kata eksklusif ia subjektif pada saya. Saya rasa macam berhak untuk meletakkan diri di tempat yang saya nak. Kebanyakan filem saya orang suka, sokongan itu penting dan orang ‘demand’. Apabila kita tengok diberikan maklum balas sebegitu, rasa macam kena buat lagi. Bagi saya ia menarik.

“Saya suka drama dan saya bermula dengan itu, cuma letih dengan orang memandang remeh bila ‘shoot’ drama. Contohnya, drama bukan tempat ‘acting school’. Asah bakat betul-betul, masuk betul-betul sebab bila buat drama kita ada tanggungjawab, kita nak dapatkan sambutan, kita usaha yang terbaik, dapatkan ‘rating’ kepada stesen TV, penerbit bagi kerja, kita patut bagi sesuatu kepada mereka,” katanya.

Dalam pada itu, Zul berkata setiap pelakon perlu ada sasaran diri dan kerjaya. Ujarnya lagi, dia juga perlu berusaha lebih lagi untuk sampai ke tahap yang diimpikan.

“Bukan nak kata ego, bangga dan sebagainya tetapi kena ada sasaranlah. Saya menyasarkan diri daripada pelakon tambahan nak jadi pelakon pembantu kemudian teringin nak jadi hero tapi bukan terima bodoh macam tu saja. Mungkin saya kena buat macam ini, itu dan lain-lain.

“Kalau itu era Datuk Aaron Aziz dan Datuk Farid Kamil, mesti kita kata filem besar. Bila dapat tahu bayaran mereka, saya telan air liur, banyaknya gaji mereka jauh beza dengan saya. Tapi, saya tak cemburu dan saya pun nak macam tu juga. Jadi, saya usahalah ke arah itu dan saya hargai perjalanan itu,” katanya.


“Sejujurnya, Jiwa Saya Sangat Rosak” – Elyana

Minggu lalu, selepas memuat naik gambarnya tidak berhijab di Instagranm, penyanyi Elyana membuat keputusan untuk tidak lagi berhijab.

Meskipun dikecam teruk susulan tindakannya itu, bagaimanapun Elyana memilih untuk mengunci mulut berhubung isu tidak berhijab.

Memetik BH Online, Elyana berkata dia enggan memberi komen kerana bimbang kenyataannya itu dimanipulasikan serta mengatakan apa yang dipamerkan itulah dirinya.

“Saya tentunya berfikir secara mendalam. Tetapi, saya tak mahu komen sebab kenyataan saya boleh dimanipulasi. Jadi, lebih baik saya tidak cakap apa-apa. Apa yang boleh saya katakan, inilah saya.

“Saya lihat netizen mudah sangat berkata-kata. Jujurnya, saya suka berkawan dengan peminat, seronok apabila ada orang nak bergambar.

“Sebab saya merasakan itu adalah salah satu tanda kasih sayang saya pada peminat, tetapi ada kalanya, kebaikan tidak dibalas dengan kebaikan,” katanya.

Menutup ruangan komen Instagram miliknya, Elyana berkata itu bukan bermakna dirinya takut atau kalah namun mengakui sedih dengan komen dilemparkan terhadapnya.

“Tetapi, tidak mengapa, semuanya tak boleh dipaksa. Insya-Allah, jika tertulis, saya menjadi apa yang netizen harapkan, ia akan terjadi juga. Buat masa ini, inilah saya. Fokus saya untuk menjaga jiwa. Jujurnya, jiwa saya sangat rosak, tetapi saya tidak mahu menyalahkan siapa sebab kita semua manusia biasa.

“Saya tidak mahu menangis kerana pasti ada beranggapan saya meminta simpati. Sekarang, saya fokus pada jiwa dan keluarga. Sudah menjadi adat, ketika senang semua orang akan datang, tetapi apabila susah, hanya saya dan keluarga sahaja yang tahu,” katanya.

Dalam pada itu, Elyana berkata ada yang menganggap dia susah sihat namun tekaan mereka silap kerana dia masih menjalani rawatan kemoterapi seperti biasa.

“Jika ada menganggap disebabkan sudah sihat, jadi, saya lupa diri, itu tekaan silap. Sebenarnya, kehidupan saya sama sahaja. Sekarang, saya ada beberapa sesi kemoterapi yang belum habis. Selepas habis, barulah saya berbincang dengan doktor untuk meneruskan rawatan lain.

“Perasaan saya tidaklah gembira atau lega selepas disahkan bebas kanser. Saya tahu kanser boleh datang semula pada bila-bila masa,” katanya.


“Pengarah Yang Suruh, Saya Ikut Saja” – Baby Shima

Baru-baru ini, hangat diperkatakan mengenai video teaser lagu terbaru usahawan sensasi, Datuk Seri Aliff Syukri bersama Baby Shima dikecam teruk kerana tarian ghairah dan berpakaian agak keterlaluan.

Memetik Kosmo!, Shima bagaimanapun berkata dia hanya mengikut kehendak pengarah untuk bergelak di dalam muzik video berkenaan.

BACA: “Kalau Lucah, Mungkin Kerana Mereka Terlalu Berimaginasi” – Baby Shima

“Pengarah yang suruh, saya ikut saja. Itu kehendak mereka. Saya pun hanya cari makan,” katanya.

Menurut Shima lagi, dia bukan suka-suka berbuat demikian kerana itu sudah menjadi tugasnya sebagai penyanyi dangdut dan tiada beza dengan muzik videonya yang lain.

“Saya bukan sengaja nak buat begitu apatah lagi dikatakan ‘daring’ (menggoda). Apa yang saya gayakan dalam MV tersebut semuanya mengikut kehendak pengarah.

“Rasanya netizen pun tahu tak ada beza pun MV terbaharu ini dengan yang pernah saya hasilkan sebelumnya. Saya tetap saya. Baby Shima tetap Baby Shima yang sama. Langsung tiada apa pun yang berubah,” katanya.

Dalam pada itu, Shima turut meluahkan rasa hairan mengapa tindakannya bergelak dan pakaiannya dijadikan itu kerana ianya biasa dilakukan oleh penyanyi dangdut.

“Saya cuba menjadi artis yang kekal dengan karya terbaharu mengikut perkembangan zaman. Jadi, saya amat menitikberatkan lagu yang mahu dinyanyikan.

“Cuma saya tidak faham mengapa soal menyanyi sambil bergelek dijadikan isu. Soal pakaian dijadikan isu. Ini perkara biasa yang dilakukan semua penyanyi dangdut dan bukan hanya saya,” katanya.


Shuib Akui Sedang Kenal Hati Budi Seseorang

Genap setahun bergelar bapa tunggal kepada empat cahaya mata, pelawak dan usahawan popular, Shuib Sepahtu mengakui dirinya kini sedang mengenal hati budi seseorang.

Menerusi temu bual bersama Melodi yang disiarkan semalam, Shuib mengakui takut untuk bercakap soal jodoh apatah lagi mereka masih dalam proses berkenalan.

“Secara jujurnya, saya ada mengenali hati seseorang, Insya-Allah. Saya tak berani nak komen bila akan berkahwin sebab jodoh, ajal dan pertemuan ini di tangan Tuhan. Saya takut betul nak bercakap mengenai ini (jodoh) sebenarnya.

“Kalau ada (jodoh) saya beritahu, kalau tak ada saya diam-diam sahaja,” katanya.

Dalam pada itu, Shuib mendedahkan wanita tersebut hanya orang biasa dan bukan dalam kalangan industri seni.

Terdahulu, Shuib pernah dikaitkan dengan pelakon Zara Zya dan Wan Sharmila. Namun, Shuib menjelaskan mereka hanya rakan industri sahaja.


“Kau Ingat Gelek Aku Free Ke? Semua Gelek Aku Masuk Duit Tau” – Ifa Raziah

Baru-baru ini tular beberapa video di TikTok mengenai sebuah majlis akikah majlis keluarga yang dipercayai ‘scammer’ Macau, Addy Kanna.

Bagaimanapun, apa yang menimbulkan rasa kurang senang netizen apabila melihat kelibat penyanyi Ifa Raziah sedang sakan bergelek. Bagaimanapun, Ifa menjelaskan dia bergelek selepas majlis akikah dan telah dibayar untuk membuat persembahan.

BACA: “Saya Bergelek Lepas Majlis Akikah, Dibayar Puluh Ribu” – Ifa Raziah

Baru-baru ini tular video di TikTok di mana dia diminta netizen untuk bergelek ketika live, namun Ifa Raziah mengatakan dia bukan sesuka hati untuk berbuat sedemikian sebaliknya dia dibayar.

Menurut Ifa lagi, tiada benda percuma di dunia ini dan dia tidak akan menerima sebarang pekerjaan tanpa dibayar.

JOM KASI VIRAL #terpalingjuara #playlistAJL #missdiva #ifaraziah #serifabeauty #solidmolid #solidberry #soliddiva #solidbody #solidbeauty #missdivaskincare #kurus #cantik #lentik #beauty #fyp #fouryoupage #tiktokviral #tiktok

“Bukan free tau. Aku duduk dalam dunia ini tak ada buat benda free. Semua berbayar. Bukan setiap hari kita untung, ada masanya kita tak untung macam orang berniaga seperti saya. Ada masa yang tak ada show (persembahan), ada masanya saya laris di pasaran di mana saya ada tiga atau empat kali show.

“Tapi, kalau yang masuk ini (siaran langsung di TikTok) ini mahu saya bergelek, suruh menyanyi, benda itu bukannya free tapi berbayar. Kalau masuk duit dalam akaun, saya boleh bergelek. Dengan bayaran, tiada benda free di dunia ini,” katanya.

Dalam pada itu, Ifa berkata dia menerima apa-apa sahaja undangan majlis untuk membuat persembahan seperti akikah, perkahwinan, birthday, marhaban termasuklah majlis perceraian asalkan dia dibayar.

“Majlis kahwin boleh panggil akak, birthday boleh, marhaban pun boleh. Kau ingat aku boleh menyanyi dangdut sahaja? Tak boleh marhaban? Majlis perceraian kau pun boleh. Kau bayar saja kat aku,” katanya.

Sementara itu, Ifa berkata meskipun ada yang tidak sukakan dirinya, namun sebenarnya ‘haters’ ini mengambil berat tentang dirinya serta isu mengenai dirinya akan dijadikan ‘highlight’ di media sosial.

“Walaupun dia tak suka kita, haters, tapi dia yang ambil berat pasal kita. Apa yang I (saya) buat, dia akan buat jadikan konten dan kongsi di media sosial. Saya hargai tapi dalam masa sama kesian,” katanya.


Anak-Anak Marah, Azri Tak Jadi Tukar Nama Azri Alexander

Baru-baru ini, pelakon Azri Iskandar mengumumkan mahu menukar namanya kepada Azri Alexander. Bagaimanapun, Azri terpaksa melupakan hasratnya itu.

Memetik Getaran, Azri memohon maaf kepada semua serta memaklumkan anak-anaknya tidak bersetuju untuknya menukar nama.

BACA: “Kami Dalam Fasa Gembira Sebagai Pasangan Yang Sudah Bertunang” – Azri Iskandar

“Anak-anak saya marah saya nak tukar nama. Jadi, saya tukar baliklah kepada nama Azri Iskandar dan tak jadi guna nama Azri Alexander. Saya minta maaf pada semua,” katanya.

Menurut Azri lagi, dia mengakui kesilapan kerana tidak berbincang terlebih dahulu dengan anak-anak. Azri berkata dia mengakui sedih apabila anak-anaknya tidak bersetuju serta akan menggunakan semula nama Azri Iskandar.

“Yang marah saya sangat tukar nama ni anak saya, Azrell Omar Iskandar (Ayel). Sedih betul saya.

“Dia cakap nama Azri Iskandar tu dah okey dah. Kalau pun nak go international, tidak ada salahnya pakai nama tersebut.

“Lagipun dia kata, dia dah mula berkecimpung dalam bidang perfileman, takkan dia nak letak namanya sebagai Azrell atau Ayel Alexander.

“Saya cakap nama saya tetap Azri Iskandar. Cuma, Azri Alexander itu digunakan untuk kerjaya lakonan sahaja. Tapi, dia tidak boleh terima. Sebab itu, saya ambil keputusan untuk gunakan semula nama Azri Iskandar,” katanya.


Mas Idayu Akui Banyak Dugaan Menjelang Hari Bahagia

Bakal mendirikan rumah tangga tidak lama lagi dengan penerbit eksekutif sebuah stesen televisyen, Muhammad Sufian, penyanyi Mas Idayu mengakui gementar menuju hari bahagianya itu.

Memetik Astro Gempak, Mas Idayu berkata mereka sama seperti pasangan lain turut berdepan ujian ketika persiapan perkahwinan dijalankan.

BACA: Hitung Hari Bahagia, Mas Idayu Dah Terima ‘Tanda’ Dari Bakal Suami

“Betul, perasaan takut itu ada. Saya sangat gementar memandangkan majlis nikah semakin dekat.

“Banyak ujian yang saya lalui ketika sedang menunggu ke tarikh perkahwinan. Contohnya, sebelum ini belum pernah bermasam muka, tapi kami bersama muka waktu tempoh melaksanakan persiapan.

“Mungkin juga dugaan dan ujian buat kami. Apa yang saya harapkan agar saya dan pasangan akan terus pandang ke depan, tanpa menoleh ke belakang,” katanya.

Pada Mei lalu, Mas Idayu memberitahu dia sudah menerima tanda yang dihantar oleh bakal suaminya itu dan pasangan itu dijangka diijabkabulkan pada September depan.


Azhar Sulaiman Tak Saman Wanita Fitnah Leona

Sejak semalam hangat diperkatakan mengenai anak gadis pelakon Azhar Sulaiman apabila ada wanita mendakwa Kasih Iris Leona mempunyai hubungan sulit dengan suaminya.

Bukan itu sahaja, wanita itu turut menuduh Leona mengikis duit suaminya sebanyak RM3,000 sebulan, bagaimanapun tuduhan dilemparkan oleh wanita itu tidak logik.

BACA: Wanita Dakwa Anak Azhar Sulaiman Ada Hubungan Sulit Dengan Suaminya

Menerusi satu perkongsian di Instagram, Azhar dilihat ada memuat naik satu entri enggan memanjangkan isu berkenaan.

Menurut Azhar lagi, dia juga tidak mengambil tindakan undang-undang ke atas wanita itu selepas mengambil kira kesihatan mentalnya serta mendoakan yang terbaik.

“Saya tak mahu memanjangkan perkara ini dengan anda pasal Leona. Saya doakan yang terbaik dalam hidup anda dan sentiasa di bawah lindungan Allah SWT selalu. Hanya nasihat mesra untuk anda… Carilah seorang kawan baru yang mahir pasal ‘mediasos’ (media sosial) ini…

“Dengan saya, anda terselamat sebab saya masih memikirkan kesihatan mental anda… Kalau orang lain, pasti mereka akan saman anda…,” tulisnya.


“Saya Tak Akan Nyanyi Lagu Lama Yang Tidak Seiring Dengan Imej Sekarang”

Kini tampil berhijab, penyanyi Zizi Kirana berkata dia tidak akan menyanyikan lagu-lagu lama nyanyiannya yang tidak selari dengan imej terkininya.

Memetik Astro Gempak, Zizi berkata lirik lagu-lagu lamanya mungkin sesuai ketika dia belum lagi menutup aurat namun kini tidak lagi relevan untuk dinyanyikan olehnya.

BACA: Zizi Kirana Tak Mahu Beg Mahal, Hanya Minta Suami Beli Kuda Arab Hitam

“Ada beberapa lagu lama saya yang mungkin saya tidak akan nyanyikan secara terbuka. Contohnya lagu Siapa Yang Bap Bap dan NAKKETAKNAK.

“Bagi saya, apabila saya sudah seperti ini, lebih baik saya memilih menyanyikan lagu yang lebih bersesuaian. Jadi saya tidak akan nyanyi lagu lama yang tidak seiring dengan imej saya kini,” katanya.

Dalam pada itu, Zizi turut meluahkan rasa syukur pihak penganjur dan peminat memahami situasi serta keadaannya serta tidak meminta menyanyikan lagu yang tidak sesuai lagi dengan imejnya.

“Saya tidak lagi pernah diminta untuk nyanyi lagu-lagu lama yang tidak bersesuaian. Jujur saya bersyukur kerana saya tidak perlu terangkan kepada mereka…seolah-olah mereka sudah memahami,” katanya.